pythainlp/thai-wiki-dataset-v4 huggingface dataset:
หมึกมหึมา

หมึกมหึมา หรือ หมึกโคลอสซัล  เชื่อว่าเป็นหมึกสปีชีส์ที่ขนาดใหญ่ที่สุด และเป็นสปีชีส์เดียวในสกุล "Mesonychoteuthis" 
ประเมินจากตัวอย่างที่ขนาดเล็กกว่าและยังไม่โตเต็มวัย คาดว่าขนาดตัวเต็มวัยใหญ่ที่สุดอาจถึง 14 เมตร จึงเป็นสัตว์ไม่มีกระดูกสันหลังขนาดใหญ่ที่สุดด้วย 
ข้อมูลทางชีววิทยา.
หนวดไม่เหมือนหมึกชนิดอื่นที่มีปุ่มดูดยาวเป็นแถวหรือมีฟันซี่เล็ก แต่มีทั้งปุ่มดูดและตะขอที่แหลมคม 
ลำตัวกว้างกว่า หนากว่า และหนักกว่าหมึกชนิดอื่น เชื่อว่ามีแมนเทิลที่ยาวกว่าหมึกชนิดอื่น แต่มีหนวดสั้นกว่าเมื่อเทียบตามสัดส่วน 
จะงอยปากใหญ่ที่สุดในบรรดาหมึกที่รู้จักกัน มีขนาดและความแข็งแรงมากกว่าในหมึกสกุล "Architeuthis" 
และเชื่อว่า มีดวงตาที่ใหญ่ที่สุดในอาณาจักรสัตว์ 
ถิ่นอาศัยมีบริเวณหลายพันกิโลเมตร ตั้งแต่ทวีปแอนตาร์กติก 
ขึ้นไปทางใต้ของทวีปอเมริกาใต้, ทางใต้ของทวีปแอฟริกา และทางใต้ของนิวซีแลนด์ 
กล่าวคือมีถิ่นอาศัยในมหาสมุทรทางตอนใต้ของโลกที่ล้อมรอบขั้วโลกใต้เป็นวงกลม 
วงจรชีวิตของหมึกชนิดนี้เป็นที่รู้จักน้อยมาก เชื่อว่าล่าเหยื่อเช่น หนอนทะเลและหมึกชนิดอื่นในทะเลลึก โดยใช้แสงเรืองจากตัวเอง 
อาจกินปลาขนาดเล็ก เพราะชาวประมงจับได้ขณะจับปลาจิ้มฟัน 
ยังไม่เคยมีการสังเกต การสืบพันธุ์ของหมึกชนิดนี้ แต่อนุมานได้จากลักษณะทางกายวิภาค 
ตัวผู้ไม่มี hectocotylus (หนวดในสัตว์ประเภทหมึกซึ่งใช้ปล่อยอสุจิไปในตัวเมีย) 
จึงคาดว่าใช้ ลึงค์ โดยสอดใส่อสุจิเข้าสู่ร่างกายของตัวเมียโดยตรง 
เชื่อว่าศัตรูตามธรรมชาติที่สำคัญคือ วาฬสเปิร์ม ซึ่งซากวาฬจำนวนมากมีแผลบนหลัง คล้ายปุ่มดูดของหมึกขนาดใหญ่ 
และซากจะงอยปากหมึก ที่พบในกระเพาะของวาฬสเปิร์มแอนตาร์กติกที่อาศัยในมหาสมุทรตอนใต้ ถึง 14% เป็นของหมึกชนิดนี้ 
ทำให้อนุมานได้ว่ามีปริมาณ 77% ของน้ำหนักอาหารที่วาฬเหล่านี้ในบริเวณนั้นกิน 
มีสัตว์ชนิดอื่นอีกที่อาจกินหมึกชนิดนี้ในช่วงวัยต่างๆ ได้แก่ วาฬจมูกขวด, วาฬไพล็อต, แมวน้ำช้างขั้วโลกใต้, ปลาจิ้มฟันพาตาโกเนีย, ปลาฉลามขี้เซาแปซิฟิก และนกอัลบาทรอส 
โดยซากจะงอยปากจากตัวเต็มวัย พบได้แต่ในกระเพาะอาหารสัตว์ขนาดใหญ่พอจะล่าตัวเต็มวัยได้เท่านั้น เช่น วาฬสเปิร์ม และปลาฉลามขี้เซาแปซิฟิก ขณะที่นักล่าอื่นกินได้เพียงวัยอ่อน 
จากตัวอย่างไม่กี่ชิ้น โดยเฉพาะซากจะงอยปากที่พบในกระเพาะอาหารของวาฬสเปิร์ม จึงคาดว่า 
หมึกที่โตเต็มวัยน่าจะอาศัยที่ความลึกอย่างน้อย 2,200 เมตร ขณะที่ตัวที่ยังไม่โตเต็มที่อาศัยที่ความลึก 1,000 เมตรเป็นอย่างมาก 
ประวัติการค้นพบ.
แม้ไม่ได้นำขึ้นเรือ แต่ประมาณว่า แมนเทิลยาวมากกว่า 2.5 เมตร หนวดเทนทาเคิลยาว 230 เซนติเมตร และหนักประมาณ 150-200 กิโลกรัม 
ความยาวนี้ยังน้อยกว่าขนาดโตเต็มวัยที่คาดการณ์ไว้ แม้เบื้องต้นคาดว่าเป็นเพศผู้ แต่ก็ยังไม่ทราบเพศ (15 มีนาคม 2007) 
ตัวอย่างถูกแช่แข็งก่อนเคลื่อนย้ายไป พิพิธภัณฑ์แห่งชาตินิวซีแลนด์ 
ความเชื่อ.
ในยุคกลาง เชื่อกันว่า คราเคน สัตว์ประหลาดทะเลขนาดใหญ่ที่มีความน่ากลัวที่ลูกเรือต่าง ๆ เล่าขานกันมาจนเป็นตำนาน โดยเฉพาะในทะเลแถบกรีนแลนด์หรือมหาสมุทรอาร์กติกว่ามีรูปร่างเหมือนหมึกกล้วยขนาดใหญ่ ก็คือ หมึกมหึมา นั่นเอง
ไพ่จับหมู

จับหมู (Gong Zhu) เป็นเกมไพ่คล้ายฮาร์ทส์ เล่นกันสี่คน มีการลงไพ่ครั้งละ 1 ใบ เมื่อผู้เล่นลงไพ่คนละ 1 ใบครบทั้ง 4 คนก็นับว่าเป็น 1 ครั้งหรือ 1 ทริก ในแต่ละครั้งใครลงไพ่แต้มสูงก็เป็นผู้กินคือเก็บไพ่ทริกนั้นไป ซึ่งไพ่บางใบมีแต้ม ไพ่บางใบไม่มี แต่ละรอบลงไพ่กันสิบสามทริก มีการจดแต้มไว้ในแต่ละรอบสะสมกันไปจนจบเกม เกมจะจบเมื่อผู้คนใดคนได้แต้มสะสมรวมได้แต้มสูงสุดหรือต่ำสุดตามแต่จะตกลงกัน เช่น +500 แต้มหรือ -500 แต้ม เป็นต้น ส่วนมากเกมจะจบลงที่ทุกคนได้คะแนนเป็นลบ ใครได้แต้ม -500 ก่อนเรียกว่าเป็น หมู แต่ก็เคยปรากฏว่าผู้ชนะได้แต้มรวมเป็นบวกก็มี
กติกา.
แจกไพ่หมดทั้งกองให้ผู้เล่นทั้งสี่คน ได้คนละ 13 ใบเท่ากัน ในรอบแรกผู้ที่มีไพ่ 2 ดอกจิกจะต้องเป็นผู้ลงไพ่คนแรกของรอบ หรือเรียกกันว่าเป็นผู้ lead ก่อน และต้อง lead ด้วย 2 ดอกจิก มีคำถามว่าทำไมถึงต้อง lead ด้วย 2 ดอกจิก คำตอบก็คือดอกจิกเป็นหน้าที่เป็นกลางกว่าหน้าอื่น และการ lead ด้วย 2 ซึ่งเป็นตัวเล็กที่สุดจะมีการได้เปรียบเสียเปรียบกันน้อยที่สุด
การ lead ไพ่จะหงายไพ่ลงตรงกลางวง โดยผู้ lead จะเลือกไพ่หน้า (ดอก) ไหนก็ได้ ยกเว้นทริกแรกที่ต้อง lead ด้วย 2 ดอกจิกดังกล่าว ผู้เล่นคนถัดไปคือคนทางซ้ายมือ leader จะต้องลงไพ่หนึ่งใบที่เป็นหน้า (ดอก) เดียวกันกับไพ่ของ leader เท่านั้น เช่น Leader วาง 8 ดอกจิก เป็นใบแรก ในวงรอบนั้นจะต้อง ลงหน้า ดอกจิก เท่านั้น ยกเว้นว่าจะไม่มีหน้าไพ่นั้น ๆ ที่เรียกกันว่า วอยด์ (void) จึงจะสามารถเลือกใพ่ใบไหนในมือวางลงไปก็ได้
แต่เฉพาะในทริกแรก ห้ามลงไพ่ที่มีแต้ม (ห้ามยัด) เมื่อลงไพ่ครบสี่คนแล้ว จึงจะดูว่าแต้มหน้าไพ่ของใครสูงที่สุด (ดูเฉพาะไพ่หน้าเดียวกับผู้ Lead เท่านั้น) จึงจะเป็นผู้ชนะได้กินไพ่ทั้ง 4 ใบไป และผู้กินจะเป็นคน lead ในทริกต่อไป
เล่นกัน 13 ทริก เมื่อไพ่หมดมือก็จะนับแต้มของไพ่ที่ได้มา
จดแต้มแล้วแจกไพ่ใหม่ และเกมต่อ ๆ ไปได้คนที่ได้กินครั้งสุดท้าย (การ lead รอบที่ 13)
จะเป็นคนลีดในเกมถัดไป เล่นจนกว่าจะมีคนได้ครบแต้มสูงสุดหรือต่ำสุดตามแต่จะตกลงกันก็ถือว่าจบเกม
การนับแต้ม.
จะนับแต้มตามไพ่ที่ได้มาในการลีดแต่ละครั้ง
มหาวิทยาลัยทัฟส์

มหาวิทยาลัยทัฟส์  เป็นมหาวิทยาลัยเอกชน ตั้งอยู่ที่เมือง เมดฟอร์ด บริเวณชานเมืองบอสตัน รัฐแมสซาชูเซตส์ สหรัฐอเมริกา ก่อตั้งในปี พ.ศ. 2395 (ค.ศ. 1852) โดย ชาลส์ ทัฟส์ ในชื่อ "วิทยาลัยทัฟส์" (Tufts College) โดยบริจาคที่ดินของตัวเองสร้างวิทยาลัยบริเวณวอลนัตฮิลล์จุดที่สูงสุดที่เมืองเมดฟอร์ด ต่อมาในปี พ.ศ. 2497 ได้เปลี่ยนชื่อจากวิทยาลัยมาเป็นมหาวิทยาลัย 
ในปี 2548 ทัฟส์ มีคณาจารย์ 583 คน นักศึกษาประมาณ 10,000 คน
ลีนึส ตูร์วัลดส์

ลีนึส เบเนดิกต์ ตูร์วัลดส์ (เกิด 28 ธันวาคม พ.ศ. 2512 ที่เฮลซิงกิ) เป็นผู้สร้างลินุกซ์ (Linux kernel) แก่นกลางของระบบปฏิบัติการซอฟต์แวร์เสรี
ประวัติ.
ตูร์วัลดส์เกิดที่เฮลซิงกิ ประเทศฟินแลนด์ เป็นบุตรของอันนาและนิลส์ และเป็นหลานของอูเลอ
ชาญวิทย์ ผลชีวิน

ชาญวิทย์ ผลชีวิน (ชื่อเล่น ตุ๋ย) หรือ โค้ชหรั่ง เป็นอุปนายกสมาคมกีฬาฟุตบอลแห่งประเทศไทย ในพระบรมราชูปถัมภ์ สมาชิกวุฒิสภาไทย ชุดที่ 12 กรรมการและเลขานุการในคณะกรรมการจัดทำยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์ อดีตรองอธิบดีกรมพลศึกษา อดีตหัวหน้าผู้ฝึกสอนฟุตบอลทีมชาติไทย ในช่วงปี 2547-2550 โดยรับตำแหน่งต่อจาก ซีคฟรีท เฮ็ลท์ เมื่อ พ.ศ. 2547 โดยก่อนหน้านั้นในปี พ.ศ. 2536, พ.ศ. 2537 เคยพาทีมสโมสรธนาคารกสิกรไทย คว้าแชมป์ฟุตบอลเอเชียนแชมเปียนส์คัพ (ฟุตบอลสโมสรชิงแชมป์เอเชีย) สองสมัยติดต่อกัน และพาทีมเยาวชน 17 ปีของไทย ไปเล่นฟุตบอลเยาวชนโลกเป็นครั้งแรกที่อียิปต์ ในปี พ.ศ. 2540
ชาญวิทย์สามารถนำทีมชาติไทย ชุดเยาวชนอายุไม่เกิน 23 ปี คว้าแชมป์กีฬาซีเกมส์ ที่ประเทศฟิลิปปินส์ในปี พ.ศ. 2548 และคว้าแชมป์ฟุตบอล 4 เส้าอกรีแบงก์คัพ ที่เวียดนามในปี พ.ศ. 2549 พาทีมชาติไทยชุดเยาวชนอายุไม่เกิน 23 ปี ผ่านเข้าสู่รอบ 8 ทีมสุดท้าย ฟุตบอลเอเชียนเกมส์ครั้งที่ 15 ที่ประเทศกาตาร์ ก่อนแพ้ทีมชาติกาตาร์ 0-3 ต่อมาในปีเดียวกัน พาทีมชาติไทยชุดใหญ่ คว้าแชมป์ฟุตบอลชิงถ้วยพระราชทานคิงส์คัพ 2006 โดยในนัดชิงชนะเลิศ สามารถเอาชนะทีมชาติเวียดนาม 3-1
ชาญวิทย์ ผลชีวิน สำเร็จการศึกษาระดับปริญญาเอก สาขารัฐประศาสนศาสตร์ จากมหาวิทยาลัยศรีปทุม
ต่อมาในปี พ.ศ. 2558 เขาได้รับแต่งตั้งเป็นสมาชิกสภาขับเคลื่อนการปฏิรูปประเทศ
ซีคฟรีท เฮ็ลท์

ซีคฟรีท เฮ็ลท์ หรือ ซิกกี เฮ็ลท์ (7 สิงหาคม ค.ศ. 1942 —) เคยเป็นนักฟุตบอลทีมชาติเยอรมนี เล่นในตำแหน่งกองหน้าตัวกลาง ปัจจุบันเป็นผู้ฝึกสอนฟุตบอล เคยเป็นหัวหน้าผู้ฝึกสอนฟุตบอลทีมชาติไทยชุดซีเกมส์ ครั้งที่ 23
เฮ็ลท์เคยเล่นให้กับทีมโบรุสซีอาดอร์ทมุนท์
เขาเลิกเล่นฟุตบอลอาชีพใน ค.ศ. 1981 และเริ่มอาชีพผู้ฝึกสอนฟุตบอล โดยในฤดูกาล 1982/83 กับสโมสรชัลเคอ 04, 1991-93 กับสโมสร Admira Wacker Wien, 1993-95 กับ ดึนาโมเดรสเดน และ 1996-98 กับ VfB Leipzig
ใน ค.ศ. 2001-2003 เขาเป็นผู้ฝึกสอนฟุตบอลทีมชาติมอลตา และใน ค.ศ. 2004 ได้เป็นผู้ฝึกสอนฟุตบอลทีมชาติไทย แต่ถูกปลดเมื่อทำทีมไปได้เพียง 5 เดือนเท่านั้น
ระบบส่งสัญญาณมัลติมีเดียความละเอียดสูง

ระบบส่งสัญญาณมัลติมีเดียความละเอียดสูง หรือ HDMI - High-Definition Multimedia Interface เป็นมาตรฐานการเชื่อมต่อในการส่งสัญญาณภาพวีดิทัศน์ความละเอียดสูงทั้งแบบไม่ถูกบีบอัด (Uncompressed) และถูกบีบอัด หรือส่งเสียงดิจิทัลแบบไม่ถูกบีบอัดจากอุปกรณ์ต้นกำเนิดออกสู่เครื่องใช้ไฟฟ้าปลายทาง เช่น การส่งภาพไปยังจอคอมพิวเตอร์ โทรทัศน์ระบบดิจิทัล หรืออุปกรณ์ระบบเสียงดิจิทัล HDMI เป็นระบบการส่งภาพและเสียงแบบดิจิทัลที่มาแทนระบบการส่งภาพและเสียงแบบแอนะล็อก เช่น หัวต่ออาร์ซีเอ
ประวัติ.
ระบบส่งสัญญาณมัลติมีเดียความละเอียดสูงถูกคิดค้นโดยการร่วมมือของฟิลิปส์, ทอมสัน (อาร์ซีเอ), โซนี่, ฮิตาชิ, พานาโซนิค, โตชิบา และซิลิคอนอิมเมจ เปิดตัวเมื่อวันที่ 22 มิถุนายน พ.ศ. 2549
พอร์ตจะรองรับระบบตรวจสอบและป้องกันข้อมูลที่เรียกว่า การคุ้มครองเนื้อหาดิจิทัลที่มีอัตราการส่งถ่ายข้อมูลกว้าง (HDCP) ที่มีข้อมูลจำเพาะรุ่น 1.10 ซึ่งจะใช้เพื่อตรวจสอบมาตรฐานของอุปกรณ์การแสดงผลที่ใช้
ฟุตบอลทีมชาติอิหร่าน

ฟุตบอลทีมชาติอิหร่าน  ทางฟีฟ่ายอมรับในฐานะ ไออาร์อิหร่าน (IR Iran) เป็นทีมฟุตบอลประจำชาติอิหร่านที่ลงแข่งขันมาตั้งแต่ ค.ศ. 1941 บริหารโดยสหพันธ์ฟุตบอลอิหร่าน (FFIRI) และอยู่ภายใต้การบริหารของฟีฟ่าที่ทำหน้าที่ดูแลฟุตบอลทั่วโลก และเอเอฟซีที่ทำหน้าที่ดูแลฟุตบอลในทวีปเอเชีย สนามเหย้าของทีมชาติคือสนามกีฬาอะซาดีในเตหะราน
อิหร่านเคยชนะเลิศเอเชียนคัพสามสมัยในปี 1968, 1972 และ 1976 ในขณะที่ผลงานที่ดีที่สุดในการแข่งขันกีฬาโอลิมปิกคือการเข้าถึงรอบก่อนรองชนะเลิศในโอลิมปิกฤดูร้อน 1976 ที่มอนทรีออล สำหรับในการแข่งขันฟุตบอลโลก อิหร่านเคยเข้าร่วมการแข่งขันรอบสุดท้ายทั้งหมด 6 ครั้ง (1978, 1998, 2006, 2014, 2018 และ 2022) แต่พวกเขากลับไม่เคยผ่านเข้าสู่รอบแพ้คัดออกได้เลยแม้แต่ครั้งเดียว พวกเขาชนะคู่แข่งขันในฟุตบอลโลกเพียงสามครั้งในการพบกับสหรัฐเมื่อปี 1998, โมร็อกโกเมื่อปี 2018 และเวลส์เมื่อปี 2022 อิหร่านเคยเป็นทีมชาติที่มีอันดับสูงสุดในเอเชียระหว่างเดือนธันวาคม ค.ศ. 2014 ถึงเดือนพฤษภาคม ค.ศ. 2018
สาคร ยังเขียวสด

อาจารย์ สาคร ยังเขียวสด (พ.ศ. 2465 - 21 พฤษภาคม พ.ศ. 2550) เป็นศิลปินไทย ทางด้านนาฏกรรม การแสดงหุ่นละครเล็ก ผู้ก่อตั้งนาฏยศาลาหุ่นละครเล็ก และคณะโจหลุยส์ 
ประวัติ.
ครูสาคร ยังเขียวสด (โจหลุยส์) เกิดเมื่อวันเสาร์ เดือนสาม ปีจอ ตรงกับปีพ.ศ. ๒๔๖๕ เกิด ในเรือละครขณะเดินทางไปแสดงละครเล็กกับคณะละครของครูแกร ย่าปลั่งภรรยาของครูแกรจึงตั้งชื่อให้ว่า สุดสาคร เพราะขณะนั้นหุ่นละครเล็กของครูแกรกำลังจะแสดงเรื่อง พระอภัยมณี ต่อมาจึงเปลี่ยนเป็น สาคร เมื่อช่วงยังเป็นเด็กเล็กอยู่นั้น เจ็บป่วยบ่อยคราวหนึ่งเจ็บหนักบิดา มารดา จึงนำไปยกให้เป็นลูกพระที่วัดจางวางดิษฐ์ พระท่านตั้งชื่อเล่นให้ว่าหลิวเป็นการแก้เคล็ด เด็กชายหลิวจึงเติบโตคลุกคลีอยู่ในคณะหุ่นของครูแกร ทำให้ซึบซาบการเชิดหุ่นละครเล็กมาตั้งแต่ครั้งนั้น 
เมื่อเติบโตขึ้นได้ฝึกหัดการแสดงหลายอย่าง ทั้งโขน ละคร ลิเก ครั้นย่างเข้าสู่วัยรุ่นก็ยังเคยได้เชิดหุ่นละครเล็กอยู่บ้างเป็นครั้งคราว ซึ่งขณะนั้นครูแกรเสียชีวิตแล้ว คงมีนางหยิบเป็นผู้ดูแลคณะ ต่อมาเมื่อได้ออกแสดงลิเกอยู่บ่อยๆมักนิยมแสดงในบทบาทของตัวตลก จึงมีคนเรียกชื่อเพื้ยนจากหลิวเป็นหลุยส์ จนกลายเป็นโจหลุยส์ในที่สุด 
ในช่วงเวลาต่อมานางหยิบได้นำหุ่นละครเล็กของครูแกรที่มีอยู่ประมาณ ๓๐ ตัว มามอบไว้ให้กับครูสาคร เมื่อรับมาแล้วก็มิได้ดำเนินการกับหุ่นชุดนี้แต่อย่างใดเนื่องจากหุ่นชำรุด ทรุดโทรมมาก ต่อมาจึงได้มอบให้กับเมืองโบราณ จังหวัดสมุทรปราการ ครูสาครได้สร้างหุ่นฤๅษีขึ้นไว้บูชาเพื่อระลึกถึงเท่านั้นจนเมื่อปีพ.ศ. ๒๕๒๘ทางการ ท่องเที่ยวแห่งประเทศไทย ได้ให้ครูสาครสร้างหุ่นและเปิดการแสดงขึ้นอีกครั้ง นับเป็นจุดเริ่มต้นของการอนุรักษ์และเผยแพร่ศิลปะการแสดงหุ่นละครเล็กหลัง จากห่างหายไปจากสังคมไทยเกือบ ๕๐ ปี 
ครูสาคร ยังเขียวสด ได้รับการยกย่องเชิดชูเกียรติเป็นศิลปินแห่งชาติ ปีพ.ศ. ๒๕๓๙ สาขา ศิลปะการแสดงหุ่นละครเล็ก ท่านได้สร้างผลงานต่างๆไว้มากมายรวมถึงการก่อตั้งโรงละครโจหลุยส์ เธียร์เตอร์ที่ปัจจุบันได้เปลี่ยนชื่อมาเป็น โรงละครนาฏยศาลา หุ่นละครเล็ก
อาจารย์สาครได้รับยกย่องประกาศเกียรติคุณเป็นศิลปินแห่งชาติ สาขาศิลปะการแสดง (ละครเล็ก) ประจำปีพุทธศักราช ๒๕๓๙
อาจารย์สาคร ยังเขียวสด เสียชีวิตเมื่อวันที่ ๒๑ พฤษภาคม พ.ศ. ๒๕๕๐ ด้วยอาการน้ำท่วมปอด สิริรวมอายุได้ ๘๕ ปี
รางวัล.
อาจารย์สาครได้รับยกย่องประกาศเกียรติคุณเป็นศิลปินแห่งชาติ สาขาศิลปะการแสดง (ละครเล็ก) ประจำปีพุทธศักราช ๒๕๓๙
แหล่งข้อมูลอื่น.
หุ่นละครเล็ก
เณรน้อยเจ้าปัญญา

ทองใส รอบเขตรัมย์(โล้น)
เนื้อเรื่อง.
แต่ละตอนจะเกิดปัญหาต่างๆ ที่มาจากเพื่อนเณรในวัดอังโกะกุ (; โรมาจิ: "Ankokuji") คือ ชูเน็นซัง จินเน็นซัง เท็ซไซซัง และเทะสึไบซัง หรือที่โชกุนอาชิคางะ โยชิมิสึ กับคิเคียวยะซัง เจ้าของร้านขายของชำในละแวกวัด ร่วมกับลูกสาว ทั้งจากวิธีที่ตั้งใจกลั่นแกล้งเล่นๆ(อำ) คำถามทดลองเชาว์ปัญญา เหตุสุดวิสัย หรืออื่นๆ แต่อิคคิวก็ใช้วิธีการนั่งสมาธิเพื่อให้เกิดปัญญา และแก้ไขสถานการณ์ไปได้ทุกครั้ง โดยก่อนจะนั่งสมาธิ อิคคิวซังจะมีคำพูดประจำว่า "ใช้’หมอง นั่ง’มาธิ" และโชกุนก็ยังสั่งการให้ซามูไรชินเอมอน ซึ่งเป็นผู้ตรวจการ เฝ้าติดตามอิคคิวซังไปทุกที่ ราวกับเป็นองครักษ์ส่วนตัว โดยอิคคิวซัง เพื่อนเณร และซาโยจัง เด็กหญิงที่อาศัยอยู่บริเวณวัด จะเรียกว่า "ชินเอมอนซัง"
ที่มาที่ไปของเนื้อเรื่อง เณรน้อยเจ้าปัญญา อ้างอิงถึงประวัติศาสตร์ญี่ปุ่น โดยย้อนกลับไปในช่วงยุคเฮอัง ใน ค.ศ. 794 จักรพรรดิญี่ปุ่น ได้จัดให้มีโชกุน เป็นตำแหน่งของนายทหารใหญ่ ปฏิบัติหน้าที่เป็นอำมาตย์ใหญ่ช่วยในการปกครองประเทศ แต่ต่อมา ในยุคคะมะกุระ จักรพรรดิกลับดูเหมือนเป็นเพียงหุ่นเชิดของโชกุน ใน ค.ศ. 1333 จึงมีการฟื้นฟูระบบจักรพรรดิ ทำให้จักรพรรดิกลับมามีอำนาจอีกครั้ง แต่ใน ค.ศ. 1336 ก็เข้าสู่ยุคมุโระมะจิ นายทหารเข้าปราบปรามชนชั้นปกครอง แล้วก่อตั้งรัฐบาลโชกุน ขึ้นปกครองประเทศในรูปแบบเผด็จการทหารตั้งแต่บัดนั้นจนกระทั่ง ค.ศ. 1868 เมื่อเข้าสู่ยุคเมจิ ตำแหน่งโชกุนถูกยกเลิก จักรพรรดิมีอำนาจในฐานะประมุขอีกครั้ง
การ์ตูนเรื่องนี้ กล่าวถึงเหตุการณ์ในช่วงต้นของยุคมุโระมะจิ หลังจากตั้งรัฐบาลโชกุนขึ้นแล้ว โชกุนโยชิมิทสึ ต้องการความมั่นคงในอำนาจ จึงออกคำสั่งให้โอรสของพระจักรพรรดิองค์ก่อนไปเข้าพิธีบวชตลอดชีวิต (แต่พระอิกคิวตัวจริง บวชเพราะเป็นพระราชโอรสของพระมเหสีนอกสมรสของจักรพรรดิ และถูกพระมเหสีจากราชสำนักกลั่นแกล้ง) เชงกิโกมารุ พระราชโอรสจึงต้องไปบวชเณรขณะที่ยังเล็ก โดยได้รับสมญาว่า อิกคิว แต่ด้วยจิตใจที่บริสุทธิ์ จึงไม่มีความเคียดแค้นโชกุน (ซึ่งได้ชิงอำนาจจักรพรรดิอันชอบธรรมไปจากอิคคิว) นอกจากนี้โชกุนโยชิมิทสึและอิกคิวยังเป็นมิตรที่ดีต่อกันในเวลาต่อมาด้วย
เอเชียนคัพ 1972

เอเชียนคัพ 1972 เป็นการแข่งขันเอเชียนคัพ ครั้งที่ 5 ซึ่งเป็นการแข่งขันฟุตบอลชายระหว่างทีมชาติชิงแชมป์เอเชียที่จัดขึ้นทุกสี่ปี จัดโดยสมาพันธ์ฟุตบอลแห่งเอเชีย (เอเอฟซี) ครั้งนี้จัดขึ้นในประเทศไทย ระหว่างวันที่ 7 พฤษภาคม ถึง 19 พฤษภาคม ค.ศ. 1972 โดยอิหร่าน คือผู้ชนะการแข่งขันหลังเอาชนะเกาหลีใต้ 1–2 ที่สนามกีฬาแห่งชาติศุภชลาศัย เขตปทุมวัน กรุงเทพมหานคร
การคัดเลือก.
โดย 4 ทีมที่ผ่านรอบคัดเลือกได้แก่:
ทีมที่ยิงประตูสูงสุด.
<templatestyles src="Col-begin/styles.css"/>
ฮิการุ มิโดริกาวะ

ฮิการุ มิโดริกาวะ (; โรมาจิ: "Midorikawa Hikaru") เป็นนักพากย์ชายชาวญี่ปุ่น ผลงานเรื่องแรกของเขาคือ บทตัวประกอบในเรื่อง เออิชิสมองกล ต่อมาชื่อของเขาก็เริ่มเป็นที่รู้จักจากบท ชินโจ ใน ไซเบอร์ฟอร์มูล่า จากนั้นก็มีชื่อเสียงมากขึ้นจากบท ชินทาโร่ ในเรื่อง ปาปุว่าคุง และมาโด่งดังสุดขีดจากบท ฮีโร่ ยุย ใน กันดั้มวิง
ชื่อโดเมน

ชื่อโดเมน  หมายถึง ชื่อที่ใช้ระบุลงในคอมพิวเตอร์ (เช่น เป็นส่วนหนึ่งของที่อยู่เว็บไซต์ หรืออีเมลแอดเดรส) เพื่อไปค้นหาในระบบโดเมนเนม เพื่อระบุถึงเลขที่อยู่ไอพี ของชื่อนั้น ๆ เป็นชื่อที่ผู้จดทะเบียนระบุเว็บไซต์ของตน บางครั้งอาจใช้ "ที่อยู่เว็บไซต์" แทนได้ 
ชื่อโดเมนเป็นชื่อที่ตั้งขึ้นเพื่อให้ง่ายต่อการจดจำ เนื่องจากไอพีแอดเดรสนั้นจดจำได้ยากกว่า และเมื่อการเปลี่ยนแปลงไอพีแอดเดรส ผู้ใช้ไม่จำเป็นต้องรับรู้หรือจดจำไอพีแอดเดรสใหม่ ยังคงใช้โดเมนเนมเดิมได้ต่อไป 
อักขระที่จะใช้ในการตั้งชื่อโดเมนเนม ได้แก่ ตัวอักษรภาษาอังกฤษ ตัวเลข และ "-" (ยัติภังค์) คั่นด้วย "." (มหัพภาค) โดยปกติ จะขึ้นต้นด้วยตัวอักษร และลงท้ายด้วยตัวอักษรหรือตัวเลข ตัวอักษรตัวใหญ่เล็กถือว่าเหมือนกัน มีความยาวของซับโดเมนแต่ละส่วนตั้งแต่ 1 ถึง 63 ออกเตต (8 บิต) และความยาวทั้งหมดของโดเมนเนม รวมเครื่องหมายจุดคั่นไม่เกิน 253 ตัวอักษร (แอสกี)
1 ไอพีแอดเดรส สามารถใช้โดเมนเนมได้มากกว่า 1 โดเมนเนม และหลาย ๆ โดเมนเนมอาจจะใช้ไอพีแอดเดรสเดียวกันได้
ตัวอย่าง.
ตัวอย่างต่อไปนี้ แสดงถึงความแตกต่างระหว่าง ยูอาร์แอล (URL) โดเมนเนม และ ซับโดเมน 
โดยทั่วไปมักจะแปลงกลับไปมาได้ 1 ไอพีแอดเดรสมักหมายถึง 1 ชื่อเซิร์ฟเวอร์ แต่ปัจจุบัน ความสนใจในเรื่องเว็บ ทำให้จำนวนเว็บไซต์มีมากกว่าเซิร์ฟเวอร์ โพรโทคอล HTTP จึงระบุว่าไคลเอนต์จะเป็นผู้บอกเซิร์ฟเวอร์ว่าชื่อใดที่ต้องการใช้ วิธีนี้ 1 เซิร์ฟเวอร์ที่ใช้ 1 ไอพีแอดเดรสจะใช้โดเมนเนมได้หลายชื่อ 
ยกตัวอย่าง เซิร์ฟเวอร์ที่มีไอพี 192.0.34.166 อาจจะใช้งานโดเมนเนมเหล่านี้ได้:
เมื่อมีคำร้องขอ ข้อมูลที่เกี่ยวข้องกับชื่อโฮสต์ก็จะถูกร้องขอเช่นกัน เพื่อส่งไปยังผู้ใช้
การจดทะเบียนชื่อโดเมน.
แบ่งออกเป็น 2 ประเภท คือ
เบียร์ข้าวสาลี

เบียร์ข้าวสาลี  เป็นเบียร์ Weizen หรือ Weißbier เป็นเบียร์ข้าวสาลีของเยอรมนีตอนใต้หรือ บาวาเรีย ต้นตำรับเบียร์ข้าวสาลีนี้ถูกหมักตามการหมักเบียร์ความร้อนสูง และยังใช้ข้าวสาลีมอลต์อย่างน้อย 55% เป็นวัตถุดิบนอกเหนือจากข้าวบาร์เลย์มอลต์ยีสต์ที่ใช้ผลิตเอสเทอร์ ส่วนมาก ทำให้เกิดรสและกลิ่น ผลไม้ บ้างก็คล้ายกับกล้วยและกานพลู แสดงให้เห็นว่าเบียร์เบลเยียมสีขาว และเบียร์ weizen (ข้าวสาลี) เยอรมันมีความคล้ายคลึงกัน มีความแตกต่างที่ชัดเจนน้อย Hop ใช้ในเบียร์ weizen ซึ่งทำให้ สชาติขมน้อยลงและไม่มีสมุนไพรจะถูกเพิ่มนอกจากนี้ข้าวสาลีในเบียร์ขาวไม่ได้ malted
ประเภท.
เบียร์ weizen มี 4 ประเภท:
เบียร์ Weizen โดยเฉพาะอย่างยิ่ง hefeweizenvariant เป็นเบียร์ที่ได้รับความนิยมที่มีการแพร่กระจายไปทั่วเยอรมนี ใน เนเธอร์แลนด์ออสเตรียออสเตรีย สาธารณรัฐเช็ก ประเทศสแกนดิเนเวีย และอเมริกาเหนือ นอกจากนี้ยังมีโรงเบียร์หลายแห่งที่ผลิตเบียร์ Weizenเบียร์ ที่มีกลิ่นหอมคล้ายกลิ่นผลไม้รวม ที่เกิดจากมอลต์ และ ข้าวสาลี รสชาติ กลมกล่อม สีทองใส มีฟองพุ่งออกมาตลอดเวลา
พิลส์เนอร์

พิลส์เนอร์ (Pilsner) หรือบางครั้งย่อว่า พิลส์ (Pils) หรือ พิลเซิน (Pilsen) เป็นเบียร์ลาเกอร์ชนิดหนึ่ง มีต้นกำเนิดจากเมืองเปิลแซ็ญในโบฮีเมียตะวันตก (ปัจจุบันอยู่ในประเทศเช็กเกีย) พิลส์เนอร์เป็นเบียร์มีสีอ่อนรสจืด มีเปอร์เซ็นต์แอลกอฮอล์ต่ำร้อยละ 3.4 – 4.9
เบียร์ดำ

เบียร์ดำ หรือ ดาร์กเบียร์  หรือ ดุงเคลส เบียร์  คือเบียร์ที่มีสีน้ำตาลเข้มจนดำ หรือมีสีคล้ายน้ำโคล่าเพราะใช้มอลต์ที่คั่วจนเกรียมให้กลิ่นหอมเป็นรสนำ 
เบียร์ดำมีต้นกำเนิดจากหมู่บ้านบาวาเรียในประเทศเยอรมนี
แม่ซื้อ

แม่ซื้อ หมายถึง นางเทพธิดาที่คอยดูแลรักษาเด็กทารก เชื่อว่าเด็กทุกคนที่เกิดมาต้องมีแม่ซื้อประจำวันเกิดคอยดูแล เพื่อปกปักรักษาไม่ให้เด็กเจ็บไข้ได้ป่วย ส่วนมากเป็นหญิง เชื่อว่ามี 7 ตนอยู่ประจำวันได้แก่
ในภาคอีสานหรือภาคกลางก็ยังจัดทำพิธีแม่ซื้อ หรือพิธีการนำเด็กทารกมาใส่กระด้งร่อน เพื่อบอกกล่าวแก่ แม่ซื้อว่ามีคนรับลูกไปเลี้ยงแล้ว โดยกล่าวให้ทราบว่าว่า “สามวันลูกผี สี่วันลูกคน ลูกของใคร ใครเอาไปเน้อ”
ส่วนในภาคเหนือ “แม่ซื้อ” จะหมายถึงเทวดาที่คุ้มครองเด็กแรกเกิดหรือเป็นเทวดาประจำตัวทารก ซึ่งก็จะมี 7 นาง แต่ละนางก็จะมีชื่อเรียกและการแต่งกายคล้ายกับทางภาคกลางที่กล่าวข้างต้น
สำหรับภาคใต้ “แม่ซื้อ” เป็นสิ่งเร้นลับที่อยู่ในความเชื่อของชาวบ้านนั้นไม่มีตัวตน จะมีฐานะเป็นเทวดาหรือภูตผีก็ไม่ปรากฏชัด ทำหน้าที่เป็นพี่เลี้ยงของทารกตั้งแต่แรกเกิดจนอายุ 12 ขวบ มีด้วยกัน 4 ตนเป็นผู้หญิงชื่อ ผุด ผัด พัด และผล แต่ในบททำขวัญเด็กของนายพุ่ม คงอิศโร หมอทำขวัญจังหวัดสงขลา กล่าวว่าแม่ซื้อมีทั้งชายและหญิงดังบททำขวัญที่ว่า “แม่ซื้อสี่คน ชื่อเสียงชอบกลทั้งหญิงทั้งชายเพ็ดทูล เพ็ดพล่าน เพ็ดทนเพ็ดทาน อาจารย์กดหมาย เรียกว่าปู่ตา รักษาร่างกาย แม่ซื้อผู้ชาย เร่งคลายออกมา นางกุมารี นางเอื้อย นางอี นางนาฏสุนทรี ที่เฝ้ารักษา เชิญมาแม่มา บูชาส่าหรี” ส่วนในบททำแม่ซื้อของนายปาน เพชรสุวรรณ จังหวัดนครศรีธรรมราชบอกว่า “แม่ซื้อ” เดิมเป็นเทพธิดา พระอิศวรมีบัญชาให้ “อันตรธานหายกลายเป็นแม่ซื้อ ลงมารักษาทารก” ตามความเชื่อ แม้ว่าแม่ซื้อจะถือว่าเป็นพี่เลี้ยงทารกก็จริงอยู่ แต่บางครั้งก็ให้โทษได้เช่นกัน มีการแปลงเพศพันธุ์เป็นสิ่งต่าง ๆ หลอกหลอนให้ทารกตกใจ หรือเจ็บป่วยได้ ดังนั้น เพื่อให้ทารกหายเป็นปกติ จึงมีการจัดพิธี “ทำแม่ซื้อ” หรือ “เสียแม่ซื้อ” ขึ้น บางครอบครัวแม้ทารกจะไม่มีอาการผิดปกติใด ๆ ก็ยังทำพิธีดังกล่าวอยู่ดี ทั้งนี้ ด้วยเชื่อว่าจะเป็นสิริมงคลแก่เด็ก สำหรับพิธี”ทำแม่ซื้อ” หรือ “เสียแม่ซื้อ” นั้นหมายถึงพิธีกรรมที่จัดขึ้นเพื่อให้เด็กทารกหายจากอาการสะดุ้งผวา หรือการเจ็บไข้ได้ป่วย และได้รับการดูแลรักษาด้วยดีจากแม่ซื้อการทำพิธีมักจะทำในวันเกิดของเด็ก หากเป็นวันข้างขึ้นก็ให้ใช้วันคี่ ข้างแรมให้ใช้วันคู่
พิภพแบลีย์

พิภพแบลีย์  คือ พิภพอวกาศ พิภพหนึ่งในนิยายวิทยาศาสตร์ชุดนักสืบหุ่นยนต์ของไอแซค อสิมอฟ ต่อมาพิภพนี้รู้จักกันในชื่อ คอมพอแรลลอน
พิภพแบลีย์ถูกตั้งชื่อตามนักสืบอีไลจาห์ แบลีย์เพื่อเป็นเกียรติที่เขาเป็นผู้ริเริ่มการบุกเบิกอาณานิคมระลอกที่สองในดาวดวงอื่น และยังเป็นผู้มีชื่อเสียงจากการคลี่คลายคดีระหว่างดาวดวงครั้งประวัติศาสตร์หลายครั้ง เรื่องราวของเขายังถูกนำมาสร้างเป็นภาพยนตร์เกี่ยวกับความสัมพันธ์ของเขากับแกลเดีย เดลแมร์ (ซึ่งเนื้อหาออกจะเกินจริงอยู่บ้าง) ถ่ายทอดทางวีดิทัศน์ระหว่างดาวอาณานิคม
ประชากรที่อาศัยในพิภพแบลีย์มีจำนวนมากถึงขนาดต้องสร้างเมืองอยู่ใต้ดินและอาศัยอยู่อย่างแออัด 
พิภพแบลีย์เป็นโลกใบแรกที่มนุษยชาติแห่งสากลจักรวาลถือกำเนิด จึงได้รับการยกย่องว่าเป็นดินแดนศักดิ์สิทธิ์ ซึ่งต่อมาเมื่อโลกแม่ได้ล่มสลายลงเพราะเกิดปฏิกิริยานิวเคลียร์จากฝีมือมนุษย์ โลกเริ่มถูกหลงลืม และพิภพแบลีย์ จึงเป็นเสมือนพิภพแม่ของสากลจักรวาล
ดานีล โอลิวาว์

ห. ดานีล โอลิวาว์  เป็นตัวละครที่สร้างสรรขึ้นโดยไอแซค อสิมอฟ ดานีลมีบทบาทที่สำคัญอย่างมากในนวนิยายวิทยาศาสตร์ชุด นักสืบหุ่นยนต์ อีกทั้งภายหลังยังมีบทบาททั้งเป็นตัวเดินเรื่อง และถูกอ้างถึงในชุด สถาบันสถาปนา 
ดานีล โอลิวาว์ เป็นหุ่นมนุษย์สมองโปสิตรอนที่มีลักษณะ รูปร่าง หน้าตา ภายนอกคล้ายคลึงมนุษย์ ห.ดานีล ปรากฏตัวครั้งแรกในเรื่อง นครโลหะ ดานีล เป็นผลงานชิ้นเอกที่ถูกสร้างขึ้นด้วยความร่วมมือดร.ฮาน ฟานโตล์ฟและ ดร.รอจ ซาร์ตัน นับเป็นเรื่องที่บังเอิญที่ ดานีล ซึ่งถูกจำลองแบบมาจาก ดร.ซาร์ตัน กลับต้องมาร่วมมือกับนักสืบอีไลจาห์ แบลีย์ ในการสืบสวนคดีฆาตกรรม ดร.ซาร์ตันเอง 
ดานีล ยังได้ร่วมกับนักสืบอีไลจาห์ แบลีย์ ผู้เป็นทั้งครู และเพื่อนสนิท คลี่คลายคดีสำคัญที่เกี่ยวข้องกับหุ่นยนต์อีกหลาย ๆ คดีด้วยกัน ซึ่งทำให้มีบทบาทร่วมกับ ห.จิสการ์ด เรเวนต์ลอฟ หุ่นยนต์พิเศษอีกตัวหนึ่งของดร.ฟานโตล์ฟ ซึ่งต่อมามีส่วนสำคัญต่อทัศนคติ และพฤติกรรมของดานีล และมีผลทั้งในส่วนของวิวัฒนาการของหุ่นยนต์ การพลิกผันของความสัมพันธ์ระหว่างชาวโลกและชาวอวกาศ การสร้างอาณานิคมระลอกที่สองของมนุษย์ในจักรวาล การก่อตั้งและล่มสลายของจักรวรรดิสากลจักรวาล อนาคตประวัติศาสตร์ และการก่อตั้งสถาบันสถาปนา
เอเชียนคัพ 2007

เอเชียนคัพ 2007 เป็นการแข่งขันฟุตบอลเอเชียนคัพ ครั้งที่ 14 จัดขึ้นระหว่างวันที่ 7-29 กรกฎาคม พ.ศ. 2550 โดยมี 4 ประเทศร่วมเป็นเจ้าภาพ ได้แก่ ไทย มาเลเซีย เวียดนาม และ อินโดนีเซีย ซึ่ง ทีมชาติเวียดนาม เป็นทีมเจ้าภาพทีมเดียวที่ผ่านเข้ารอบสอง นอกจากนี้ในการแข่งขัน ทีมชาติออสเตรเลียเข้าร่วมแข่งขันเป็นครั้งแรกภายหลังจากที่ย้ายมาเข้าเอเอฟซี
ประเทศที่ชนะเลิศการแข่งขัน ฟุตบอลทีมชาติอิรัก โดยชนะ ซาอุดีอาระเบีย ไป 1 ประตูต่อ 0
สัญลักษณ์การแข่งขัน.
สัญลักษณ์การแข่งขันเอเชียนคัพในครั้งนี้ มีสัญลักษณ์ของ 4 ประเทศ ร่วมกัน โดย สีน้ำเงินแทนประเทศไทย สีแดงแทนประเทศเวียดนาม สีเหลืองแทนประเทศมาเลเซีย และสีเขียวแทนประเทศอินโดนีเซีย
การจับสลากแบ่งกลุ่ม.
จากการแบ่งสายในวันที่ 19 ธันวาคม 2549 ได้มีการแบ่งทีมจาก 16 ทีมออกเป็น 4 กลุ่ม โดยกลุ่มแรกเป็นกลุ่มเจ้าภาพ และ 3 กลุ่มที่เหลือแบ่งตามอันดับโลกฟีฟ่า เพื่อให้แต่ละสายมีความเท่าเทียมกันและไม่ให้ทีมที่อันดับสูงเจอกันเองในรอบแบ่งสาย ตัวเลขในวงเล็บเป็นอันดับของเดือนธันวาคมในวันที่ทำการแบ่งสาย
และเมื่อจับฉลากแบ่งสายแล้วได้เป็น 4 สายดังนี้
ปัญหาความไม่พร้อมของประเทศไทย.
ในเดือนมิถุนายน 2548 ทางเอเอฟซีได้แจ้งเตือนประเทศไทยให้ปรับปรุงสนามราชมังคลากีฬาสถานที่ใช้ในการแข่งขันให้พร้อม โดยถ้าไม่ทำการปรับปรุง ประเทศไทยจะหมดสิทธิในฐานะเจ้าภาพโดยให้ประเทศสิงคโปร์รับเป็นเจ้าภาพแทน โดนในวันที่ 12 สิงหาคม 2548 ทางเอเอฟซีได้ยืนยันว่าประเทศไทยจะเป็นเจ้าภาพแน่นอน และอีกครั้ง ในเดือนตุลาคม 2549 ประเทศไทยโดนเตือนในการปรับปรุงสนามอีกครั้งหนึ่ง เนื่องจากสนามที่ยังไม่ได้รับการปรับปรุงดีพอ รวมถึงสภาพการเมืองที่ไม่มั่นคงในภายหลังเหตุการณ์รัฐประหาร
ไอ ทากาฮาชิ

ไอ ทากาฮาชิ (#เปลี่ยนทาง , เกิดวันที่ 14 กันยายน พ.ศ. 2529) เป็นนักร้องและนักแสดงหญิงชาวญี่ปุ่น เธอเป็นอดีตสมาชิกรุ่นที่ 5 ของมอร์นิงมูซูเมะ
ประวัติ.
ในปี พ.ศ. 2544 ทากาฮาชิได้เข้าร่วมมอร์นิงมูซูเมะ ในฐานะสมาชิกรุ่นที่ 5 พร้อมกับมาโกโตะ โองาวะ, อาซามิ คนโนะ และริซะ นีงากิ ตอนคัดเลือกในแคมป์ เธอเป็นหนึ่งในเก้าผู้แข่งขันที่ผ่านการคัดเลือกจาก 25,000 คน
หลังจากฮิโตมิ โยชิซาวะ สมาชิกรุ่นที่ 4 สำเร็จการศึกษาจากมอร์นิงมูซูเมะในวันที่ 6 พฤษภาคม พ.ศ. 2550 มิกิ ฟูจิโมโตะ ได้รับตำแหน่งหัวหน้า และทากาฮาชิได้รับตำแหน่งรองหัวหน้าคนใหม่ หลังจากนั้น 26 วันต่อมา ในวันที่ 1 มิถุนายน ค.ศ. 2007 ฟูจิโมโตะถูกปลดออกเนื่องจากข่าวอื้อฉาวและทากาฮาชิจึงได้รับตำแหน่งหัวหน้าคนใหม่
ใน พ.ศ. 2551 ทากาฮาชิกลายเป็นสมาชิก "ไฮ-คิง" ของเฮลโล! โปรเจกต์ ซึ่งเป็นยูนิตที่ช่วยโปรโมตละครเวทีเรื่อง "ซินเดอเรลลาเดอะมิวซิคัล" ของมอร์นิงมูซูเมะ โดยทากาฮาชิได้แสดงเป็นซินเดอเรลลา
มีการประกาศในเดือนกรกฎาคมของปีเดียวกัน ว่า ทากาฮาชิกับริซะ นีงากิ สมาชิกร่วมรุ่นของมอร์นิงมูซูเมะ จะแสดงเป็นวงดูโอเจป็อปในช่วงปลายยุค 70 ที่ชื่อว่าพิงก์เลดีในละครโทรทัศน์ "ฮิตเมกเกอร์ อากุ ยู โมโนงาตาริ"
ในวันที่ 9 มกราคม พ.ศ. 2554 มีการประกาศว่า ทากาฮาชิจะสำเร็จการศึกษาจากมอร์นิงมูซูเมะหลังจากที่อยู่ร่วมกับมอร์นิงมูซูเมะเป็นเวลา 10 ปีกับ 1 เดือน
ในวันที่ 30 กันยายน ทากาฮาชิจบการศึกษาจากมอร์นิงมูซูเมะและเฮลโล! โปรเจกต์ที่นิปปงบูโดกัน หลังจากนั้นได้ส่งผ่านตำแหน่งหัวหน้าให้กับริซะ นีงากิ
ชีวิตส่วนตัว.
วันที่ 20 ธันวาคม ค.ศ. 2013 ทากาฮาชิกล่าวว่า เธอได้หมั้นกับโคจิ อาเบะ พิธีกรชายชาวญี่ปุ่น และทั้งคู่ได้แต่งงานกันในวันที่ 14 กุมภาพันธ์ ค.ศ. 2014 และจัดงานแถลงข่าวที่โรงแรม
ผลงาน.
"ผลงานที่ทากาฮาชิมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ"
ศกลรัตน์ วรอุไร

ศกลรัตน์ วรอุไร (เกิด 25 ตุลาคม พ.ศ. 2529) ชื่อเล่น โฟร์ เป็นนักร้อง นักแสดง และพิธีกรชาวไทย อดีตสมาชิกดูโอ้ โฟร์-มด ค่ายกามิกาเซ่ ในเครือบริษัทอาร์เอส
ประวัติ.
ศกลรัตน์เกิดที่กรุงเทพมหานคร เป็นบุตรคนที่สี่ของสมบัติ วรอุไร กับผ่องศรี วรอุไร มีพี่ตามลำดับดังนี้ ธนวรรณ วรอุไร (ชื่อเล่น วัน) สุทธิพงษ์ วรอุไร (ชื่อเล่น ทู) และสิริกมล วรอุไร (ชื่อเล่น ออฟ)
ปัจจุบัน โฟร์มีธุรกิจของตัวเองเป็นร้านขายดอกไม้ชื่อร้าน มอนิ่ง กลอรี่ ที่ เฟสติวัล วอล์ก เกษตร-นวมินทร์ ย่าน เกษตร-นวมินทร์
การศึกษา.
ศกลรัตน์สำเร็จการศึกษาระดับอนุบาลศึกษาถึงระดับมัธยมศึกษาตอนต้นจากโรงเรียนลาซาล และระดับมัธยมศึกษาตอนปลายจากโรงเรียนนวมินทราชินูทิศ เตรียมอุดมศึกษาน้อมเกล้า แล้วเข้าศึกษาต่อในสาขาวิชาการประชาสัมพันธ์ คณะนิเทศศาสตร์ มหาวิทยาลัยรังสิต แต่ภายหลังลาออกแล้วไปศึกษาต่อจนสำเร็จที่คณะรัฐศาสตร์ มหาวิทยาลัยรามคำแหง
การทำงาน.
โฟร์ ศกลรัตน์ วรอุไร ซึ่งมีชื่อเสียงมาจากการเป็นเน็ตไอดอลและนางแบบโฆษณาโทรทัศน์ให้กับผู้ให้บริการโทรศัพท์มือถือ เมื่อปี พ.ศ. 2546 ก่อนที่ได้มาเล่นมิวสิกวีดีโอเพลง "รักคนมีเจ้าของ" ให้กับวง ไอ..น้ำ ของค่ายเพลง อาร์เอส เมื่อปี พ.ศ. 2547 จนได้รับการทาบทามจาก เจมส์ เรืองศักดิ์ ผู้บริหารค่ายเพลง ไอดี เร็คคอร์ด ในเครืออาร์เอสในตอนนั้น ให้มาออกอัลบั้มเป็นศิลปินในสังกัด ซึ่งในตอนแรกได้วางคอนเซปต์ไว้ให้เป็นศิลปินเดี่ยว แต่เนื่องจากตัวของโฟร์เองยังไม่มีความสามารถในการร้องเพลงเพียงพอ ทางผู้บริหารจึงได้ทาบทาม มด ชุติมณฑน์ ชัยรัตน์ ซึ่งเป็นเด็กจากโรงเรียนสอนร้องเพลงเข้ามาร่วมอยู่ในวงด้วย จึงเปลี่ยนคอนเซปต์มาเป็นศิลปินคู่เด็กผู้หญิงแทน ในนาม โฟร์-มด
นอกจากงานหลักในวงโฟร์-มดแล้ว ศกลรัตน์ยังมีผลงานในด้านการแสดง เป็นพิธีกร ผู้จัดรายการดนตรี และเป็นนางแบบอีกด้วย ผลงานเด่นในด้านการแสดง เช่น ละครน้องใหม่ร้ายบริสุทธิ์ เล่นเป็น "ผัดฉ่า" ละครรักบานฉ่ำ เป็น "ใบปอ" ละครหิมะใต้พระจันทร์ เป็น "มามาริน" ละครครั้งหนึ่งเมื่อเรารักกัน เป็น "หม่อน" ละครเพื่อนแซ่บ 4x4 เป็น "ตั้งโอ๋" ละคร Daddy Duo คุณพ่อจอมเฟี้ยว เป็น "พิน" และละครเศรษฐีข้างเขียง เป็น"ช้อนทอง" ส่วนด้านพิธีกร เช่น เป็นพิธีกรรายการ "ดี-ครับ" ทาง ททบ. 5 นอกจากนี้ ยังเป็นนางแบบโฆษณาสินค้าหลายยี่ห้อ เช่น วันทูคอล แดรี่ควีน แคร์รอล แฟนต้า คอนยัคกี้ ครีมหมักผมโลแลน GSM 1800 บิโอเร เป็นต้น ส่วนภาพยนตร์ ได้แสดง 1 เรื่อง คือ "ดรีมทีม"
ใน พ.ศ. 2551 ได้รับประทานรางวัลลูกกตัญญูประจำปีจากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ
นักแสดงอิสระ.
พ.ศ. 2558 โฟร์ ตัดสินใจไม่ต่อสัญญา กับทาง อาร์เอส สิ้นปี พ.ศ. 2558 โฟร์ ได้กลายเป็นนักแสดงอิสระ
พ.ศ. 2559 โฟร์มีผลงานสองเรื่องคือ รุ่นพี่ Secret Love ตอน Bake Me Love และ Club Friday the Series 7 เหตุเกิดจากความรัก ตอน คนขี้เบื่อที่รักเธอ และมีรายการ Reality ชื่อ OPPO presents MBO The Idol Game หน้าใหม่ พร้อมเกิด นั่งแท่น เป็น พี่เลี้ยงในนามของ Sis Four พี่เลี้ยงสาวสุดแซ่บประจำรายการ โดยมีฉายาว่า Teen Idol ในตำนาน เน็ตไอดอลยุคแรก ซุปตาร์หน้าเด็กฆ่าไม่ตาย
พ.ศ. 2562 โฟร์ยังได้มีผลงานเรื่อย ๆ ที่กำลังออนแอร์และยังถ่ายทำอยู่ คือ ละครรักนี้หัวใจเราจอง 2019 (รีเมค) รับบทเป็นจิราแจรง อีกเรื่องที่มีการฟิตติ้งถ่ายโปสเตอร์ไปแล้วบางส่วน คือละคร รองเท้านารี ผลิตโดย change2561ที่จะออกอากาศทางช่อง อมรินทร์ทีวี อีกเรื่องที่มีการฟิตติ้งแล้วกับบทนางเอกของเรื่องกำกับโดยคุณถา นาควิลัยโรจน์ แต่รายละเอียดยังไม่มีการเปิดเผย อีกทั้งยังมีภาพยนตร์อีก1เรื่องที่เตรียมจะถ่ายทำแล้วซึ่งเป็นการกลับมารับภาพยนตร์ในรอบสิบกว่าปีของเธออีกด้วย
ฑิฆัมพร ฤทธิ์ธาอภินันท์

ฑิฆัมพร ฤทธิ์ธาอภินันท์ (เกิด 12 สิงหาคม พ.ศ. 2530) ชื่อเล่น เชียร์ เป็นนักแสดงหญิงชาวไทยเชื้อสายจีน อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ
ประวัติ.
เป็นบุตรีของรัตนวรรณ ฤทธิ์ธาอภินันท์ (นก) และกิตติ ฤทธิ์ธาอภินันท์ เธอมีพี่น้องทั้งหมด 3 คน พี่ชาย 1 คนคือ แชมป์ เชิดเกียรติ ฤทธิ์ธาอภินันท์ น้องชาย 1 คนคือ ชู้ต เชิดชนินทร์ ฤทธิ์ธาอภินันท์ โดยเชียร์ เป็นลูกสาวคนเดียวและเป็นลูกคนกลาง ศึกษาระดับอนุบาลที่โรงเรียนอนุบาลสายทอง ระดับประถมศึกษาที่โรงเรียนวัดประยุรวงศาวาส ระดับมัธยมศึกษาที่โรงเรียนศึกษานารี ระดับปริญญาตรีที่คณะสังคมสงเคราะห์ศาสตร์ มหาวิทยาลัยธรรมศาสตร์ ณ ศูนย์รังสิต สำเร็จการศึกษาระดับปริญญาตรี เข้ารับพระราชทานปริญญาบัตร เมื่อวันศุกร์ที่ 13 สิงหาคม พ.ศ. 2553 เวลา 13.00 น. ได้เกรดเฉลี่ยสะสม 3.04 มีผลงานตอนอายุ 5 ขวบ ถ่ายโฆษณาแบรนด์ เครื่องดื่มรังนกซุปไก่สกัด ร่วมกับ เจตริน วรรธนะสิน, กิตติศักดิ์ อัศวศิริชัยกุล และโฆษณาโตโยต้าถ่าย MV เพลง เธอเป็นคนอย่างนี้ (ตั้งแต่เมื่อไหร่) ศิลปิน พิ้งค์ ค่ายเพลง อาร์เอส ตอนอายุ 14 ปี (ม.2)
“เชียร์” ด้วยความที่เป็นนักแสดงหญิงที่มีส่วนสูงมากพอสมควร ส่วนสูง 171 เซนติเมตร ได้เข้าวงการผ่านเวทีการประกวด Miss Teen Thailand 2002 หมายเลข 23 เป็นจุดเริ่มต้นให้เธอลงประกวด จนได้รับตำแหน่งชนะเลิศ จากเวทีประกวด Miss Teen Thailand 2002 และเข้ามาในวงการบันเทิงของไทยได้อย่างเต็มตัว หลังจากนั้นก็มีผลงานละคร งานพิธีกรออกมาสม่ำเสมอ ผลงานที่โดดเด่นคือ เบญจา คีตา ความรัก, อุ่นไอรัก, คมแฝก, รุกฆาต เคยเป็นนักแสดงสังกัดช่อง 7 ปัจจุบันเป็นนักแสดงอิสระ และยังทำธุรกิจ เกี่ยวกับผลิตภัณฑ์เสริมอาหารชื่อแบรนด์ว่า CHAMÉ
ผู้จัดละคร.
ผลงานละครโทรทัศน์ทั้งหมดในฐานะผู้จัดละคร บริษัท เชียร์ อัพ เอนเตอร์เทนเม้นท์ จำกัด
จีรนันท์ มะโนแจ่ม

จีรนันท์ มะโนแจ่ม (เกิด 18 กุมภาพันธ์ พ.ศ. 2524) ชื่อเล่น ยุ้ย เป็นนักแสดง พิธีกร ผู้จัดละครชาวไทย อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ เริ่มเข้าสู่วงการบันเทิงโดยการประกวด ดัชชี่บอยแอนด์เกิร์ล ปี 2000 พ.ศ. 2543 ได้รับตำแหน่งเป็นดัชชี่เกิร์ล
ประวัติ.
จีรนันท์ มะโนแจ่ม เกิดเมื่อวันที่ 18 กุมภาพันธ์ พ.ศ. 2524 ที่ อำเภอพระพุทธบาท จังหวัดสระบุรี สำเร็จการศึกษาจาก คณะมนุษยศาสตร์ มหาวิทยาลัยรามคำแหง สาขาสื่อสารมวลชน (ปัจจุบันคือคณะสื่อสารมวลชน) ยุ้ยสู้ชีวิตมาตั้งแต่เด็กก่อนเข้าวงการเธอได้ทำงานต่างๆมากมาย เช่น เด็กเสิร์ฟ, รีเซฟชั่น, เดินสายประกวดต่าง ๆ ปัจจุบันเธอกับเพื่อนได้ร่วมกันเปิดบริษัทสอนการแสดงชื่อ "สปีดวัน" ที่เปิดสอนให้คนที่สนใจมาสมัครเรียนการแสดงและเวทีประกวดค้นหานักแสดงหน้าใหม่ ดรีมสตาร์เซิร์ท (DREAM STAR SEARCH) โดยจัดประกวดตั้งแต่ปี 2007 - 2010 ประกวดที่ศูนย์การค้าอิมพีเรียลเวิลด์ลาดพร้าว (แต่ปี 2011 ได้ย้ายที่ทำการใหม่มาที่ศูนย์การค้าเดอะสแควร์บางใหญ่ นนทบุรี และได้เปลี่ยนชื่อการประกวดเป็น THE SQUARE DREAM STAR 2011 (เดอะสแควร์ ดรีมสตาร์ 2011)
ปี พ.ศ. 2551 เธอได้เล่นร้ายเต็มตัวเป็นครั้งแรกในละครเรื่องนางทาส ซึ่งเธอได้รับรางวัลนักแสดงนำหญิง จากงาน Asian Television Awards 2008 จากละครเรื่องนี้ 
ปี พ.ศ. 2553 ยุ้ยสำเร็จการศึกษาระดับปริญญาตรีจาก คณะมนุษยศาสตร์สื่อสารมวลชน มหาวิทยาลัยรามคำแหง
ปี พ.ศ. 2558 ยุ้ยได้รับรางวัลโทรทัศน์ทองคำ สาขานักแสดงหญิง จาก ละครเรื่อง เนตรนาคราช ซึ่งเป็นรางวัลนักแสดงนำหญิง ครั้งแรกตั้งแต่เข้าวงการบันเทิงมา
ปี พ.ศ. 2562 ยุ้ยสมรสกับ ธัญญ์ ธนากร เมื่อวันที่ 11 มกราคม พ.ศ. 2562
ปี พ.ศ. 2563 ยุ้ยได้ออกมาเป็นนักแสดงอิสระหลังอยู่กับช่อง 7 มา 19 ปี โดยละครเรื่องสุดท้ายที่ยุ้ยเล่นให้กับทางช่อง 7 คือเรื่อง ตะวันอาบดาว
ปัจจุบันได้ให้กำเนิดลูกสาวชื่อ ด.ญ.พราวตะวัน วรรณเผือก ชื่อเล่น ตะวัน เกิดเมื่อวันที่ 17 เมษายน พ.ศ. 2567 
ที่มาของชื่อมาจากชื่อนางเอกของเรื่องที่ยุ้ยเคยแสดงในละคร เรื่อง บ้านภูตะวัน เมื่อปี พ.ศ. 2547
ผู้จัดละคร.
ผลงานละครโทรทัศน์ทั้งหมดในฐานะผู้จัดละคร บริษัท สตาร์เฟรม จำกัด ร่วมกับ ธัญญ์ ธนากร
ราชอาณาจักรอิสราเอล (สะมาเรีย)

ในคัมภีร์ฮีบรู ราชอาณาจักรอิสราเอล  เป็นหนึ่งในสองรัฐที่ก่อตั้งขึ้นหลังจากกษัตริย์ซาโลมอนสวรรคต นักประวัติศาสตร์มักใช้ชื่อ "อาณาจักรเหนือ" หรือ "อาณาจักรสะมาเรีย" เพื่อให้มีชื่อแตกต่างกับอาณาจักรยูดาห์ทางตอนใต้
ราชอาณาจักรอิสราเอลก่อตั้งใน 930 ปีก่อนคริสตกาลจนถูกพวกจักรวรรดิอัสซีเรียใหม่ยึดครองใน 720 ปีก่อนคริสตกาล มีเมืองสำคัญได้แก่เชเคม, ทิรซาห์ และสะมาเรีย)
คัมภีร์ฮีบรูพรรณนาถึงอาณาจักรอิสราเอลเหนือหรือที่รู้จักกันในชื่ออาณาจักรสะมาเรีย เป็นหนึ่งในสองรัฐที่สืบทอดต่อจากสหราชอาณาจักรอิสราเอล ซึ่งเคยถูกปกครองโดยกษัตริย์ดาวิดและซาโลมอนพระราชโอรส อีกแห่งคืออาณาจักรยูดาห์ทางตอนใต้ อย่างไรก็ตาม นักประวัติศาสตร์และนักโบราณคดีหลายคนไม่เชื่อเรื่องการมีอยู่ของสหราชอาณาจักรดังที่ปรากฎในคัมภีร์
ราชอาณาจักรยูดาห์

ราชอาณาจักรยูดาห์ (ฮีบรู: מַמְלֶכֶת יְהוּדָה; "มัมเลกเฮต เยฮูดาห์") คืออดีตรัฐยิวที่ก่อตั้งขึ้นบริเวณตอนใต้ของเขตลิแวนต์ในช่วงยุคเหล็ก มักถูกเรียกขานโดยทั่วไปว่า อาณาจักรใต้ เพื่อที่จะไม่ให้สับสนกับราชอาณาจักรอิสราเอลที่อยู่ทางเหนือ ซึ่งทั้งสองอาณาจักรเคยมีสถานะเป็นรัฐเดียวกันมาก่อนในนามว่า สหราชอาณาจักรอิสราเอล
ยูดาห์ถูกสันนิษฐานว่าน่าจะพัฒนากลายมาเป็นรัฐในช่วงหลังศตวรรษที่ 9 ก่อนคริสตกาล แต่ก็ไม่มีหลักฐานใดที่สามารถยืนยันข้อสันนิษฐานนี้ได้ ในศตวรรษที่ 7 ก่อนคริสตกาล เยรูซาเลมซึ่งเป็นเมืองหลวงของอาณาจักรมีประชากรเพิ่มมากขึ้นอย่างที่ไม่เคยเป็นมาก่อน ซึ่งมากกว่าประชากรของรัฐข้างเคียงมาก ต่อมาพวกอัสซีเรียเข้ารุกรานและควบคุมยูดาห์เนื่องจากต้องการทรัพยากรน้ำมันมะกอกอันล้ำค่าของยูดาห์ ยูดาห์จึงตกเป็นรัฐบริวารของอัสซีเรีย ราชราชอาณาจักรยูดาห์สงบสุขและรุ่งเรืองระหว่างที่อยู่ใต้อาณัตของอัสซีเรีย (ขณะที่มีการก่อกบฏรุนแรงในรัชสมัยของกษัตริย์เซนนาเชริบแห่งอัสซีเรีย) แต่ครึ่งหลังของศตวรรษที่ 7 ก่อนคริสตกาล อัสซีเรียก็ล่มสลายลงอย่างกะทันหัน ส่งผลให้เกิดสงครามแย่งชิงดินแดนแถบนี้ระหว่างอียิปต์โบราณกับจักรวรรดิบาบิโลเนียใหม่ตามมานับครั้งไม่ถ้วน จนในที่สุดนำไปสู่การล่มสลายของราชอาณาจักรยูดาห์ในช่วง 597 - 582 ปีก่อนคริสตกาล รวมไปถึงการเนรเทศขับไล่ชนชั้นปกครองออกจากดินแดนดังกล่าว
โรงเรียนโยนออฟอาร์ค

โรงเรียนโยนออฟอาร์ค เป็นโรงเรียนสหระดับมัธยมศึกษาตอนต้นและตอนปลาย เป็นโรงเรียนโรมันคาทอลิก ตั้งอยู่เลขที่ 94 ถนนสามเสน แขวงวชิรพยาบาล เขตดุสิต กรุงเทพมหานคร เปิดทำการสอนตั้งแต่ระดับชั้นประถมศึกษาปีที่ 1 ถึงมัธยมศึกษาปีที่ 6 โดยชื่อของโรงเรียนเป็นการนำชื่อมาจากนักบุญ โยนออฟอาร์ค ปัจจุบัน ปิดตัวลงตั้งแต่ปี 2568 สาเหตุเพราะเด็กเกิดน้อยลง
ประวัติ.
ก่อตั้ง.
บาทหลวงบรัวซาต์ อธิการโบสถ์นักบุญฟรังซีสเซเวียร์ แรกเริ่มมีความคิดจะสอนลูกวัด โดยจัดตั้งขึ้นเมื่อวันที่ 26 มิถุนายน 2462 สร้างอาคารเรียนเป็นตึกสองชั้น 2 หลัง ในเนื้อที่บริเวณวัด สอนหนังสือและจริยธรรมเฉพาะนักเรียนคาทอลิก ต่อมา พ.ศ. 2463 ได้แยกโรงเรียน ออกเป็น 2 แผนก คือ แผนกชาย ชื่อโรงเรียนยออันนาด๊าร์ก แผนกหญิงชื่อโรงเรียนเทเรซาเยซูกุมาร ก่อนที่ในปี พ.ศ. 2501 บาทหลวงตาปี ได้แยกนักเรียนออกเป็นแผนกประถมศึกษารับนักเรียนสหศึกษา พ.ศ. 2504 รวมแผนกประถมศึกษาและมัธยมศึกษาเข้าด้วยกัน ส่วนมัธยมศึกษารับเฉพาะนักเรียนหญิงใช้ชื่อโรงเรียนยออันนาด๊าร์ก พ.ศ. 2514 เปลี่ยนชื่อเป็นโรงเรียนนักบุญโยนออฟอาร์ค 
ในปี พ.ศ. 2524 ได้เปลี่ยนชื่อโรงเรียนโดยตัดคำว่านักบุญออกเป็นโยนออฟอาร์ค พ.ศ. 2551 บาทหลวงประทีป กีรติพงศ์ ได้ร่วมกิจการโรงเรียนโยนออฟอาร์ค และแผนกอนุบาล และในปีเดียวได้ทำการเปิดสอนถึงระดับชั้นมัธยมศึกษาปีที่ 6 ในปี พ.ศ. 2556 ได้รับการประเมินคุณภาพภายนอกรอบ 3 ระดับการศึกษาขั้นพื้นฐาน โดยสำนักงานรับรองมาตรฐานและประเมินคุณภาพการศึกษา (องค์การมหาชน) ซึ่งได้รับรองคุณภาพมาตรฐานระดับคุณภาพ “ดีมาก” ในระดับการศึกษาระดับปฐมวัย และระดับคุณภาพ “ดี” ในระดับการศึกษาประถม-มัธยม
โรงเรียนโยนออฟอาร์ค เป็นโรงเรียนในสังกัดสำนักงานการศึกษาเอกชน (สช.) เขตพื้นที่การศึกษาประถมศึกษากรุงเทพมหานคร โดยมีบาทหลวง ดร.วิทยา คู่วิรัตน์ เป็นผู้เทนผู้รับใบอนุญาต และซิสเตอร์พรพิมล วิธีธรรม เป็นผู้จัดการ และผู้อำนวยการโรงเรียนเป็นสมาชิกถาวรของฝ่ายการศึกษา มิสซังโรมันคาทอลิกกรุงเทพฯ และสภาการศึกษาคาทอลิก (ประเทศไทย) ภายใต้โครงสร้างของสภาประมุขแห่งบาทหลวงโรมันคาทอลิกแห่งประเทศไทย และเป็นสมาชิกของหน่วยงานการศึกษาอื่น ที่เกี่ยวข้อง
ลักษณะการบริหารของโรงเรียน.
โรงเรียนโยนออฟอาร์คได้ดำเนินการพัฒนาแนวทางการบริหารอย่างเป็นระบบและต่อเนื่อง จัดทำแผนพัฒนาโรงเรียนปีการศึกษา 2549 – 2553 ปรับวิสัยทัศน์ วางนโยบาย พันธกิจ และกลยุทธ์ โดยยึดแนวทางการดำเนินงานประกันคุณภาพการศึกษาและบริบทของโรงเรียนเป็นหลัก ผู้บริหารยึด หลักธรรมาภิบาลใช้หลักการครองตน ครองคน ครองงาน และจิตวิทยาในการบริหาร ที่สำคัญเน้นการบริการแบบมีส่วนร่วม โดยใช้โรงเรียนเป็นฐาน รับฟังความคิดเห็นของครู นักเรียน ผู้ปกครองและชุมชน ตลอดจนมีการปรับโครงสร้างการบริหารงาน กรอบการทำงานที่เหมาะสมกับบริบทของโรงเรียน เพื่อให้โรงเรียนได้มีการพัฒนาที่ยั่งยืนและต่อเนื่องบรรลุตามเกณฑ์มาตรฐานด้านคุณภาพการศึกษา ในปัจจุบัน โรงเรียนแบ่งโครงสร้างการบริหารงานออกเป็น 5 ฝ่าย ได้แก่ ฝ่ายวิชาการ ฝ่ายกิจการนักเรียน ฝ่ายธุรการ ฝ่ายบริการและสัมพันธ์ชุมชน ฝ่ายจิตตาภิบาล ทุกฝ่ายมีบุคลากรที่รับผิดชอบดำเนินงานให้เป็นไปตาม แผนงานที่วางไว้ นอกจากนี้ยังมีสมาคมผู้ปกครองและครูฯ สมาคมศิษย์เก่าฯ คณะกรรมการอำนวยการ โรงเรียน และคณะกรรมการบริหารสถานศึกษาเข้ามามีส่วนร่วมในการบริหารงานของโรงเรียนด้วย
การเปิดสอนในภาควิชาอื่น.
โรงเรียนโยนออฟอาร์คเปิดสอน โรงเรียนโยนออฟอาร์คบริหารธุรกิจ ก่อตั้งเมื่อปี 2524 ทำการสอนภาควิชาการบัญชี วิชาการขาย และคอมพิวเตอร์ธุรกิจ ก่อนที่จะปิดตัวลงในปี พ.ศ. 2556 ปัจจุบันเป็นที่ทำการเรียนการสอน ของวิทยาลัยพัฒนามหานคร มหาวิทยาลัยนวมินทราธิราช
รายชื่อนักร้องเพลงเพื่อชีวิต

หน้านี้คือรายนามนักร้องเพลงเพื่อชีวิตโด้ ดาสรา ภาภรณ์
รายชื่อนักร้องเพลงเพื่อชีวิต.
<templatestyles src="Div col/styles.css"/>
รายชื่อวงดนตรีเพลงเพื่อชีวิต.
ต้นข้าว สานแสงทอง สถาบัน เกี่ยวดาว แม่น้ำ
<br>
หมายเหตุ 1: ชื่อศิลปินที่ขึ้นเป็น ตัวหนา หมายถึงศิลปินที่ทำหน้าที่ร้องหลักในเพลง "ชีวิตสัมพันธ์"<br>
หมายเหตุ 2: ชื่อศิลปินที่ขึ้นเป็น "ตัวเอน" หมายถึงศิลปินที่ทำหน้าที่ร้องประสานในเพลง "ชีวิตสัมพันธ์"
มิวสิกวิดีโอ

มิวสิกวิดีโอ  หรือเรียกอักษรย่อว่า เอ็มวี (MV) เป็นการถ่ายทอดบทเพลงในรูปแบบภาพยนตร์สั้น โดยยุคแรก ๆ มิวสิกวิดีโอ นำมาใช้ในการเผยแพร่เพลงทางโทรทัศน์ ซึ่งมักเป็นรูปแบบการถ่ายภาพวงดนดรีหรือนักร้องที่ร้องเพลง ต่อมามีนำภาพมาประกอบเพลง และพัฒนามาเป็นการการนำเนื้อหาของบทเพลงมาสร้างเป็นเรื่องราว เป็นละครประกอบเพลง พอมาถึงยุคที่คาราโอเกะเป็นที่นิยม มิวสิกวิดีโอ ก็นำมาซ้อนกับเนื้อเพลง ทำเป็น วิดีโอคาราโอเกะ และผลิตเป็นสื่อแผ่นจานแสง (วีซีดี) คาราโอเกะ
ปัจจุบัน มีการให้รางวัลศิลปิน จากการประกวดมิวสิกวิดีโออีกด้วย เช่น งานเอ็มทีวีวิดีโอมิวสิกอะวอดส์
แนวการนำเสนอ.
มิวสิกวิดีโอถูกนำเสนอในหลายแนว เช่น
มิวสิกวิดีโอเพลงแรกในประเทศไทย.
ในประเทศไทย เพลงแรกที่มีการสร้างมิวสิกวิดีโอคือ "ไปทะเลกันดีกว่า" ของ ปานศักดิ์ รังสิพราหมณกุล ในปี พ.ศ. 2527
นิทานเวตาล

นิทานเวตาล ("เวตาลปัญจวิงศติ" แปลว่า "นิทานเวตาล 25 เรื่อง") เป็นวรรณกรรมสันสกฤตโบราณ ซึ่งเล่าขานโดยกวีชื่อ ศิวทาส และได้ถูกเล่าขานกันต่อมากว่า 2,500 ปีล่วงมาแล้ว โครงเรื่องหลักของนิทานเรื่องนี้เป็นเรื่องการโต้ตอบตอบปัญหาระหว่างพระวิกรมาทิตย์ กษัตริย์แห่งกรุงอุชชิยนี กับเวตาล ปีศาจที่มีร่างกายกึ่งมนุษย์กับค้างคาว ซึ่งจะนำเข้าไปสู่นิทานย่อยต่าง ๆ ที่แทรกอยู่ในเรื่องนี้รวม 25 เรื่อง ลักษณะดังกล่าวคล้ายกับนิทานอาหรับราตรี หรือ "พันหนึ่งราตรี" ซึ่งเป็นนิทานชุดในซีกโลกอาหรับที่ได้รับความนิยมอย่างมากอีกชุดหนึ่ง .
โครงเรื่อง.
พระวิกรมาทิตย์หรือพระวิกรมเสน กษัตริย์ในตำนานของอินเดียโบราณ ได้รับปากกับโยคีชื่อ "ศานติศีล" จะไปนำตัวเวตาล อมนุษย์ที่มีลักษณะคล้ายศพมนุษย์ผสมค้างคาว ซึ่งห้อยหัวอยู่กับต้นอโศก มาให้แก่ฤๅษีเพื่อใช้ในพิธีบูชาเจ้าแม่กาลี โดยมีพระธรรมธวัชผู้เป็นโอรสติดตามไปด้วย เมื่อพระองค์จับตัวเวตาลได้แล้ว เวตาลก็จะพยายามยั่วให้พระวิกรมาทิตย์ตรัสออกมาอย่างใดอย่างหนึ่งอยู่เสมอ โดยการการเล่านิทานอุทาหรณ์ต่าง ๆ แล้วให้พระวิกรมาทิตย์ตัดสินเรื่องราวในนิทานเหล่านั้น ด้วยขัตติยะมานะของกษัตริย์ทำให้พระวิกรมาทิตย์อดไม่ได้ที่จะตรัสพระราชวิจารณ์เกี่ยวกับเรื่องราวในนิทานอยู่เสมอ ผลก็คือเวตาลได้ลอยกลับไปอยู่ที่ต้นอโศกอันเป็นที่อยู่ของตน ทำให้พระวิกรมาทิตย์จำต้องกลับไปจับเอาเวตาลกลับมาใหม่ทุกครั้ง เป็นเช่นนี้อยู่ถึง 24 ครั้ง ในครั้งที่ 25 พระธรรมธวัชได้สะกิดเตือนมิให้พระวิกรมาทิตย์ตรัสคำใด ๆ ออกมา พระวิกรมาทิตย์ก็ระงับใจไม่เอื้อนพระโอษฐ์ตรัสพระกระแสใด ๆ ออกมา เวตาลจึงยอมให้พระองค์พาตนไปให้โยคีศานติศีลนั้นได้
ท้ายเรื่องของนิทานเวตาลมีอยู่ว่า ระหว่างทางที่พระวิกรมาทิตย์พาเวตาลไปหาโยคีนั้นเอง เวตาลก็ได้เปิดเผยว่าแท้จริงแล้วโยคีศานติศีลมีความแค้นกับพระวิกรมาทิตย์อยู่ ซึ่งเป็นความแค้นที่ก่อโดยพระบิดาของพระวิกรมาทิตย์ จึงหวังที่จะปลงพระชนม์ของพระองค์เสีย พร้อมกันนี้เวตาลก็แนะนำให้พระองค์ทำเป็นเชื่อฟังคำของโยคีนั้นแล้วหาทางฆ่าเสีย พระวิกรมาทิตย์ก็ได้ทำตามคำแนะนำดังกล่าว และรอดพ้นจากการทำร้ายของโยคีนั้นได้
นิทาน.
นิทานย่อยซึ่งแทรกอยู่ในนิทานเวตาลทั้ง 25 เรื่องโดยสรุปมีดังนี้
ฉบับพระนิพนธ์ใน กรมหมื่นพิทยาลงกรณ์.
จะเห็นว่าบางเรื่องจะมีความคล้ายคลึงกับ 25 เรื่องข้างต้น นอกจากนี้ยังมีการเพิ่มเรื่องของ พระพฤตราช พระอนุชาของพระวิกรมาทิตย์อีกด้วย
นิทานเวตาลในภาคภาษาไทย.
นิทานเรื่องเวตาลนี้ เดิมได้เรียบเรียงเป็นร้อยแก้ว ชื่อ ลิลิตเพชรมงกุฎ โดยเจ้าพระยาพระคลัง (หน) แต่ถอดมาเพียงเรื่องแรกเท่านั้น (เรื่องพระวัชรมกุฎกับพุทธิศรีระ) ภายหลังพระราชวรวงศ์เธอ กรมหมื่นพิทยาลงกรณ์ หรือ น.ม.ส. ได้ทรงแปลจากฉบับที่แปลเป็นภาษาอังกฤษของริชาร์ด เอฟ เบอร์ตัน จำนวน 9 เรื่อง และจากสำนวนแปลของ ซี.เอช. ทอว์นีย์ อีก 1 เรื่อง ทำให้ฉบับภาษาไทยของ น.ม.ส. มีนิทานเวตาลทั้งหมด 10 เรื่อง ต่อมา ศาสตราจารย์ ดร.ศักดิ์ศรี แย้มนัดดา ได้แปลจากต้นฉบับเดิม ซึ่งเป็นอักษรเทวนาครี ภาษาสันสกฤต จนครบ 25 เรื่อง และภายหลังวรรณกรรมเรื่องนี้ก็ได้รับการแปลแปลงในหลากหลายรูปแบบ เช่น รูปแบบการ์ตูนคอมมิคชื่อ "เวตาล" ซึ่งเป็นผลงานของ ภาณุ นทีนันท์ เพื่อให้เป็นที่รู้จักมากขึ้นในวงกว้าง จนกระทั่งเวตาลได้กลายเป็นอีกหนึ่งตัวละครที่คนไทยรู้จักกันเป็นอย่างดี
เวตาล

เวตาล (สันสกฤต: वेताल) เป็นอมนุษย์จำพวกหนึ่ง คล้ายค้างคาวผี ในปรัมปราคติของฮินดู เวตาลอยู่ในจำพวกมรุตคณะ เป็นบุตรนางอทิติ เป็นผู้ตามพระรุทระเป็นเจ้าแลนางภัทรา ดำรงอยู่เป็นภูตที่อาศัยในซากศพผู้อื่นในตอนกลางวัน ศพเหล่านี้อาจใช้เป็นเครื่องมือเพื่อการเดินทาง เพราะขณะที่เวตาลอาศัยอยู่นั้น ซากศพจะไม่เน่า แต่เวตาลอาจออกจากศพเพื่อหากินในตอนกลางคืน ไปตามหนอง ตามพุ่มไม้ ตามป่ารกแลป่าที่มืดอับ บางทีไปกับลมพายุแลฟ้ามัว เวลาเที่ยวจะเป็นเวลากลางคืนสงัดในพจนานุกรมฉบับราชบัณฑิตยสถาน พ.ศ. 2542 กล่าวไว้ว่า "เวตาล คือ ผีจำพวกหนึ่ง ชอบสิงอยู่ในป่าช้า"
เวตาลมักจะปรากฏรูปร่างเป็นมนุษย์ แต่มือและเท้าหันกลับไปทางด้านหลัง นัยน์ตาเป็นสีลานแกมเขียว มีเส้นผมตั้งชันทั้งศีรษะ มือขวาถือไม้เท้า มือซ้ายถือหอยสังข์ ขณะเมื่อมาปรากฏตัวจะนุ่งห่มเสื้อผ้าสีเขียวทั้งชุด นั่งมาบนเสลี่ยง บางคราวก็ขี่ม้า มีภูตบริวารถือคบเพลิงแวดล้อมโดยรอบ และส่งเสียงโห่ร้องกึกก้อง
ลักษณะของเวตาล.
ลักษณะของเวตาลที่กล่าวถึงในนิทานและตำนานต่างๆ มีต่างกัน ดังนี้
เวตาลในตำนาน.
ตามตำนานของชาวฮินดูกล่าวว่าเวตาลนั้นเป็นวิญญาณร้ายที่วนเวียนอยู่ตามสุสาน และคอยเข้าสิงอยู่ในซากศพต่างๆ มันจะทำร้ายมนุษย์ที่เข้าไปรบกวน เหยื่อของเวตาลจะถูกเข้าสิง ทำให้มือและเท้าหันไปข้างหลังเสมอ เวตาลยังทำให้ผู้คนเป็นบ้า ฆ่าเด็ก และแท้งลูก แต่เวตาลยังมีข้อดี คือมันจะคอยดูแลหมู่บ้านของมันเอง
เวตาลนั้นเป็นวิญญาณร้าย คอยทำร้ายบุคคลที่ลูกหลานไม่ยอมทำพิธีศพให้พ่อแม่ ด้วยเหตุนี้ พวกเขาจึงถูกกักอยู่ในแดนสนธยา ระหว่างการดำรงอยู่ด้วยชีวิต และการดำรงอยู่หลังมีชีวิต (หลังความตาย) ปิศาจเหล่านี้อาจได้รับอามิสด้วยเครื่องเซ่นหรือถูกขับให้ตกใจด้วยมนตร์ เวตาลอาจหลุดพ้นจากสภาพปิศาจได้หากการทำพิธีศพของตน แต่เมื่อเป็นปิศาจแล้ว ก็ไม่สามารถพ้นจากกฎแห่งเวลาและเทศะ พวกมันจะมีความรู้ประหลาดเกี่ยวกับอดีต ปัจจุบัน และอนาคต และหยั่งรู้สึกถึงใจตน ดังนั้นหมอผีจำนวนมากจีงพยายามดั้นด้นเสาะหาเวตาล และควบคุมเอาไว้ใช้เป็นทาส
ครั้งหนึ่งหมอผีกราบทูลให้พระเจ้าวิกรมาทิตย์ไปจับเวตาล ซึ่งอาศัยอยู่บนต้นไม้ (ต้นอโศก) ในใจกลางสุสาน วิธีเดียวที่จะจับเวตาลได้ก็คือ ต้องทำอย่างเงียบ ๆ และห้ามปริปากพูดสิ่งใด มิฉะนั้นเวตาลจะหนีกลับไปได้
อย่างไรก็ตาม ทุกครั้งที่พระเจ้าวิกรมาทิตย์จับเวตาลได้ มันจะหลอกล่อพระองค์โดยเล่านิทานให้ฟังเรื่องหนึ่ง ซึ่งจะจบด้วยคำถาม และพระองค์ก็อดรนทนไม่ได้ ต้องตอบคำถามนั้นทุกครั้งไป ทำให้เวตาลหนีกลับไปยังต้นไม้ได้ดังเดิม เรื่องราวเกี่ยวกับเวตาลนั้นรวบรวมไว้เรียกว่า "เวตาลปัญจวิงศติ" (หรือ นิทานเวตาล 25 เรื่อง) รวมอยู่ใน หนังสือกถาสริตสาคร ของนักปราชญ์อินเดียชื่อโสมเทวะ
แองกิโอเทนซินรีเซพเตอร์บล๊อคเกอร์

แองกิโอเทนซินรีเซพเตอร์บล็อกเกอร์ (s
angiotensin receptor blocker) เป็นยากลุ่มใหม่ซึ่งมันกลไกการออกฤทธิ์ค่อนข้างใกล้เคียงกับกลุ่ม ACEI คือไป ยับยั้งการจับของ Angiotensin ที่ receptor ซึ่งจะทำให้ Angiotensin ไม่สามารถออกฤทธิ์ได้ ยากลุ่มนี้ใช้รักษา โรคความดันสูง (hypertension) , โรคหัวใจล้มเหลว (congestive heart failure) และอื่น ๆ ที่เกี่ยวกับระบบไหลเวียนโลหิต
ยาในกลุ่มนี้จะลงท้ายด้วยคำว่า sartan ตัวอย่างอย่างเช่น Losartan, Valsartan, Candisartan
ฤทธิ์ไม่พึงประสงค์ (ADRs) 
โดยฤทธิ์ไม่พึงประสงค์ของยากลุ่มนี้จะมีน้อยกว่ายากลุ่ม ACEI โดย ฤทธิ์ไม่พึงประสงค์ที่สำคัญที่แตกต่างกันคือ การไอ ยากลุ่มนี้จะไม่มีอาการไอ
พารีโคซิบ

พารีโคซิบ  เป็นยา NSAIDs ในกลุ่ม COX-2 selective Inhibitors จะมีอยู่ในรูปแบบ intravenous เท่านั้น ไม่มีรูปแบบรับประทาน เป็นยาที่นิยมใช้บรรเทาอาการปวดหลังผ่าตัดหรือบรรเทาปวดโดยไม่ไปพึ่งยาในกลุ่ม Opioid drugs เช่น morphine
ศิลาโรเซตตา

ศิลาโรเซตตา  เป็นศิลาจารึกทำจากหินแกรนด์โอไดโอไรต์ บันทึกกฤษฎีกาซึ่งตราขึ้นในพระนามาภิไธยพระเจ้าทอเลมีที่ 5 ณ เมืองเมมฟิส ประเทศอียิปต์ เมื่อ 196 ปีก่อนคริสตกาล กฤษฎีกานี้เขียนด้วยอักขระสามชนิด ตอนต้นเขียนด้วยอักขระไฮเออโรกลีฟอียิปต์ ตอนกลางเขียนด้วยอักขระดีมอติกอียิปต์ และตอนท้ายเขียนด้วยอักขระกรีกโบราณ ทั้งสามตอนมีเนื้อหาอย่างเดียวกัน ศิลานี้จึงเป็นเครื่องไขความหมายของอักขระไฮเออโรกลีฟอียิปต์ และเปิดช่องให้เข้าถึงประวัติศาสตร์อียิปต์โบราณ
เชื่อกันว่า ศิลานี้เดิมตั้งแสดงไว้ที่วัดอียิปต์แห่งหนึ่งซึ่งน่าจะอยู่ใกล้เมืองเซอีส ต่อมาในราวต้นคริสตกาลหรือสมัยกลาง มีการย้ายศิลาไปที่อื่น และในที่สุดมีการใช้ศิลานี้เป็นวัสดุก่อสร้างปราการจูเลียนใกล้เมืองโรเซตตาที่ดินดอนสามเหลี่ยมแม่น้ำไนล์ ครั้น ค.ศ. 1799 ปีแยร์-ฟร็องซัว บูว์ชาร์ นายทหารชาวฝรั่งเศสในกองทัพของนโปเลียน พบศิลานี้เข้า นับเป็นจารึกสองภาษาจากสมัยอียิปต์โบราณจารึกแรกที่ค้นพบในสมัยปัจจุบัน จึงกระตุ้นความสนใจของสาธารณชนอย่างกว้างขวาง และก่อให้เกิดความพยายามถอดความหมายภาษาอียิปต์โบราณอันเป็นภาษาที่ไม่เคยได้รับการแปลความหมายมาก่อน ฉะนั้น นักวิชาการและพิพิธภัณฑ์ในยุโรปจึงเริ่มคัดลอกเนื้อความของศิลาออกเผยแพร่ ขณะนั้น กองทัพอังกฤษเอาชัยชนะเหนือกองทัพฝรั่งเศสในประเทศอียิปต์ได้ใน ค.ศ. 1801 และเมื่อฝรั่งเศสยอมจำนนที่อะเล็กซานเดรียแล้ว อังกฤษจึงได้ศิลาไว้ในความครอบครอง และขนศิลาไปไว้ในกรุงลอนดอน แล้วจัดแสดงแก่สาธารณชน ณ พิพิธภัณฑ์บริติชตั้งแต่ ค.ศ. 1802 เรื่อยมาจนปัจจุบัน ถือเป็นวัตถุที่มีผู้เข้าเยี่ยมชมบ่อยครั้งที่สุดในพิพิธภัณฑ์แห่งนี้
ส่วนการศึกษาเกี่ยวกับกฤษฎีกาบนศิลานั้นเริ่มขึ้นเมื่อมีการแปลเนื้อความภาษากรีกบนศิลาอย่างเต็มรูปแบบใน ค.ศ. 1803 จนราวยี่สิบปีให้หลัง คือ ใน ค.ศ. 1822 ฌ็อง-ฟร็องซัว ช็องปอลียง นักวิชาการชาวฝรั่งเศส จึงแถลงในกรุงปารีสว่า สามารถอ่านอักขระอียิปต์ได้เป็นผลสำเร็จ อย่างไรก็ดี นับแต่ค้นพบศิลาหลักนี้เป็นต้นมา ตัวศิลานั้นตกเป็นข้ออ้างในความขัดแย้งทางชาตินิยมหลายต่อหลายครั้ง และนับแต่ ค.ศ. 2003 สืบมา มีการเรียกร้องอยู่เสมอว่า ให้คืนศิลากลับสู่อียิปต์
อนึ่ง ภายหลังยังมีการค้นพบกฤษฎีกาสองฉบับ ซึ่งเป็นฉบับคัดลอกของกฤษฎีกาข้างต้น แต่มีเนื้อความไม่เต็ม ทั้งมีการค้นพบจารึกอียิปต์ที่มีเนื้อหาสองหรือสามภาษา เป็นต้นว่า กฤษฎีกาทอเลมี ที่บางฉบับมีอายุเก่ากว่าศิลาโรเซตตาเล็กน้อย เช่น กฤษฎีกาคาโนปัส (238 ปีก่อนคริสตกาล) และกฤษฎีกาเมมฟิส (ราว 218 ปีก่อนคริสตกาล) ศิลาโรเซตตาจึงไม่เป็นของพิเศษอีก แต่ก็ถือเป็นกุญแจสำคัญอันนำไปสู่ความรู้ความเข้าใจที่ยุคปัจจุบันมีเกี่ยวกับวรรณกรรมและอารยธรรมอียิปต์
ซินเดอเรลล่า (วงดนตรีไทย)

ซินเดอเรลล่า  ศิลปินกลุ่มหญิง 4 คน ที่มีผลงานในแนวป็อปแดนซ์ จากสังกัด อาร์เอส ที่มีเพลงดังอย่าง "ให้อภัยสักครั้ง, ไม่ใช่ก้อนหิน, เธออยู่ที่ไหน, ฉันไม่ยอม, โทษทีนะเธอ, ผู้ชายเจ้าชู้ทุกคนหรือเปล่า, ละลาย, รักน่า, ไม่รักไม่ไหว" เป็นต้น
โดยทั้งสี่คนเข้าสู่วงการจากการประกวดร้องเพลง จนในปีพ.ศ. 2547 ได้มารวมตัวกันออกอัลบั้มภายใต้สังกัดอาร์เอส โปรโมชั่น ผลงานชุดแรกในชื่อ "Cinderella" แนวเพลงป็อปแดนซ์, R&B เปิดตัวด้วยเพลง ถามใจตัวเอง ต่อด้วยเพลง ไม่ใช่ก้อนหิน
หลังจากนั้น วงซินเดอเรลล่า ก็ได้มีอัลบั้มตามมาอีกหลายชุด ได้แก่ อัลบั้ม Cinderella 2006 (พ.ศ. 2548), อัลบั้ม BURN UP (พ.ศ. 2550) และอัลบั้มชุดสุดท้าย อัลบั้ม WHAT WOMEN WANT (พ.ศ. 2551)
ประวัติ.
ปี 2547 อาร์เอส โดยค่าย จีโนม เปิดตัว 4 สาวคนเก่ง ที่มีผลงานในแนวป็อปแดนซ์ วงซินเดอเรลล่า สมาชิกประกอบด้วย ทัดดาว ตั้งตรงเจริญ (ดาว), ปรียาภรณ์ อุปทินเกตุ (ปังปอนด์), นันท์นภัส นภัสธนาเกียรติ (อุ๊บอิ๊บ), อธิสา ธวัชวิเชียร (แอมแปร์) กับอัลบั้ม "Cinderella" ที่มีเพลงเปิดตัวอย่างเช่นเพลง "ไม่ใช่ก้อนหิน" และเพลง "ถามใจตัวเอง" เป็นต้น
ปีต่อมา 2548 กลับมาอีกครั้งกับงานเพลงชุดที่ 2 Cinderella 2006 ที่มีเพลงสร้างชื่อเสียงอีกหลายเพลง อาทิ ให้อภัยสักครั้ง, ละลาย, เธออยู่ที่ไหน
หลังจากนั้นอาร์เอสฯปรับรูปแบบของการขายเพลงแบบ Ep Album และได้ทำอัลบั้มของซินเดอเรลล่าอีก 2 ชุดในปี 2550-2551 คือชุด BURN UP (มีเพลง ไม่รับสาย, ฉันไม่ยอม) และ WHAT WOMEN WANT (มีเพลง ผู้ชายเจ้าชู้ทุกคนหรือเปล่า, คนที่ 2 มือที่ 3)
ส่วน แอมแปร์ นั้นช่วงแรกปีเดียวที่ก่อตั้งวงซินเดอเรลล่านั้น ได้ทำอัลบั้มดนตรีไวโอลิน ชื่อชุด "อัลบั้ม Emotion of The Violin ชุดที่ 1 - 5" โดยมีเพลงบรรเลงที่นำมาเล่นโดยเครื่องดนตรีไวโอลิน อาทิ ในสายลม, จันทร์, ยอมจำนนฟ้าดิน เป็นต้น
เรียนที่ มหาวิทยาลัยเกษตรศาสตร์ วิทยาเขตกำแพงแสน
เมืองทองธานี

เมืองทองธานี  เป็นโครงการพัฒนาพื้นที่เชิงพาณิชยกรรมแบบผสมขนาดใหญ่บริเวณโดยรอบทางแยกต่างระดับแจ้งวัฒนะ (จุดตัดระหว่างถนนแจ้งวัฒนะ กับแนวเชื่อมต่อระหว่างทางพิเศษศรีรัชและทางพิเศษอุดรรัถยา) ในพื้นที่ตำบลคลองเกลือ ตำบลบางพูด และตำบลบ้านใหม่ อำเภอปากเกร็ด จังหวัดนนทบุรี ในเครือบริษัทบางกอกแลนด์ โครงการเมืองทองเริ่มก่อสร้างปี 2533 โดยมีเป้าประสงค์ในการพัฒนาพื้นที่ 4,700 ไร่ให้เป็นเมืองย่อมๆ รองรับประชาชนไม่ต่ำกว่า 1 แสนคน เดือนพฤษภาคม 2533 เปิดตัวคอนโดมีเนียมเลควิวเจาะกลุ่มตลาดโรงงานอุตสาหกรรมขนาดเล็ก เดือนมกราคม 2534 เปิดตัวโครงการสำหรับกลุ่มผู้ที่มีรายได้น้อยและปานกลาง อันได้แก่ โครงการป๊อปปูล่าคอนโด 10 ชั้น จำนวน 27 ตึก ประกอบไปด้วยโครงการครูเมืองทองธานี เป็นแฟลตราคาพิเศษเพื่อผู้พักอาศัยที่เป็นครู คอนโดมิเนียมมีทั้งหมด 24 อาคาร อาคารดังกล่าว ประกอบด้วย อาคารครูเมืองทอง 14 อาคาร อาคารเมืองทองธานีเพื่อข้าราชการ จำนวน 9 อาคาร อาคารไพลินสแควร์ จำนวน 4 อาคาร ซึ่งภายในประกอบไปด้วยหมู่บ้าน "เมืองทองนิเวศน์ 3" รู้จักกันอีกชื่อหนึ่งว่า "เมืองทอง 3" เป็นที่ตั้งของศูนย์แสดงสินค้าและการประชุมอิมแพ็ค มหาวิทยาลัยสุโขทัยธรรมาธิราช และมหาวิทยาลัยศิลปากร City Campus นอกจากนี้ยังเป็นที่ตั้งของสำนักงานปลัดกระทรวงกลาโหม, สถานกีฬาเมืองทองธานี (ธันเดอร์โดม), ธันเดอร์โดมสเตเดียม, การกีฬาแห่งประเทศไทย, The Tennis Academy of Asia, วัดผาสุกมณีจักร และโรงเรียนอีกหลายโรงเรียน
การเดินทาง.
รถประจำทาง.
เมืองทองธานีมีท่ารถประจำทาง ขสมก. สาย 166 (เข้าไปในอิมแพ็คเมืองทองธานี)
เมืองทองธานี.
องค์การขนส่งมวลชนกรุงเทพ.
นอกจากรถประจำทาง ขสมก. สาย 166 แล้วยังมีรถประจำทางสายอื่นๆดังนี้
มีรถสองแถว 3 สาย ได้แก่ 
นอกจากนี้แล้ว เมืองทองธานียังมีบริการรถคิวตู้หลายสาย สำหรับให้บริการผู้ที่อยู่อาศัยในเมืองทองธานี โดยเฉพาะในส่วนของป็อปปูล่า คอนโดมีเนียม ซึ่งมีผู้อาศัยอยู่อย่างหนาแน่น และรองรับผู้ที่มาใช้บริการที่ศูนย์แสดงสินค้าและการประชุม อิมแพ็ค เมืองทองธานี ประกอบด้วย
และยังมีรถโดยสารปรับอากาศสายพิเศษ สายเมืองทอง - อิมแพ็ค - สถานีหมอชิต ซึ่งทางบางกอกแลนด์ดำเนินการบริการด้วยตนเอง โดยจำหน่ายตั๋วโดยสารในรูปแบบคูปองใบละ 30 บาท เชื่อมต่อเส้นทางการเดินทางระหว่างสถานีรถไฟฟ้ามายังศูนย์แสดงสินค้าอิมแพ็คอีกด้วย
เมืองทองนิเวศน์

เมืองทองนิเวศน์ เป็นหมู่บ้านจัดสรรในเครือบริษัทบางกอกแลนด์ มีอยู่ 3 โครงการ ได้แก่
เมืองทองนิเวศน์ 1 ตั้งอยู่ที่ซอยแจ้งวัฒนะ 14 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร รู้จักกันในชื่อ "เมืองทอง 1"
เมืองทองนิเวศน์ 2 ตั้งอยู่ที่ถนนพัฒนาการ กรุงเทพมหานคร รู้จักกันในชื่อ "เมืองทอง 2"
เมืองทองนิเวศน์ 3 ตั้งอยู่ที่ถนนแจ้งวัฒนะ นครปากเกร็ด อำเภอปากเกร็ด จังหวัดนนทบุรี รู้จักกันในชื่อ "เมืองทอง 3" ปัจจุบันเปลี่ยนชื่อเป็น เมืองทองธานี